Rusija: Uhapšeno 12 džihadista u Kalinjingradu - Sputnjik Srbija\nRusija: Uhapšeno 12 džihadista u Kalinjingradu\n22:59 26.04.2017 Preuzmite kraći link\nRuska Federalna služba bezbednosti (FSB) uhapsila je danas u Kalinjingradu 12 pripadnika grupe Palestinski islamistički džihad, terorističke organizacije zabranjene u Rusiji.\n„Operativci su priveli u okviru specijalne operacije 12 državljana centralnoazijskih republika koji su, čini se, članovi ćelije međunarodne terorističke organizacije Palestinski islamistički džihad“, kaže se u saopštenju FSB.\nOni su, kako se navodi, osumnjičeni za regrutovanje aktivista za svoju grupu.\nUhapšen je lider ćelije, državljanin Uzbekistana za kojim tragaju tamošnje vlasti, a koji je regrutovao u regionu Kalinjingrada.\nRuske vlasti planiraju da deportuju strane državljane u njihove zemlje gde će biti procesuirani zbog zločina terorističke prirode.


Nenad Miljaš | BeliOrlovi.rs\nArhiva za kategoriju: Nenad Miljaš\nMilijas ostaje u Engleskoj uz veliko smanjenje plate!\t27. jula 2012 - 12:54|Nenad Miljaš, Premijer Liga (Engleska), Srbi u Evropi, Transferi, Transferi Fudbalera 2012|Ostavite komentar Iako se u jednom trenutku prelaznog roka pominjao odlazak Nenada Milijaša iz Vulverhemptona, sva je prilika da će srpski internacionalac i dalje nastupati za zaj klub.\nEnglezi igrali Karling kup, Milijas pogodio\t27. oktobra 2011 - 22:05|Aleksandar Kolarov, Bane Ivanović, Nemanja Vidić, Nenad Miljaš, Premijer Liga (Engleska)|Ostavite komentar Srpski reprezentativci Nenad Milijaš i Boško Janković postigli golove za svoje klubove.\nU Engleskoj se igrala osmina finala Karling kupa, a snage su odmerili dva srpska reprezentativca – Kolarov i Milijaš.\nSrbi u Engleskoj: Pobeda Vidica, povreda Milijasa, remi Ivanovica\t2. aprila 2011 - 19:56|Bane Ivanović, Nemanja Vidić, Nenad Miljaš, Srbi u Evropi|Ostavite komentar Srpski reprezentativci se prvog dana vikenda i nisu baš naigrali na ostrvu.\nČelzi, našeg Branislava Ivanovića je uspeo da poravna rezultat na gostovanju kod Stouk sitija, ali ne i da preokrene rezultat.\nSrpski reprezentativac se zbog preumorenosti od reprezentativnih obaveza nije našao među startnih 11, ali je u 80. minutu zamenio Bosvingu.\nOvim remijem, Čelzi kao da se polako predaje u borbi za titulu ili drugo mesto u ligi. No ipak, prikazana igra nije na nivou londonskih plavaca, posebno ako znamo da već u sredu imaju težak meč protiv Mančester junajteda u okviru Lige šampiona.\nNenad Milijaš nije imao sreće ovog vikenda, kao ni njegov klub. Na gostovanju kod Njukasla, Vulverhempton je poražen sa 4:1, a naš reprezentativac je igru morao napustati već u 30. minutu zbog povrede. Još uvek nije poznato koliko je ozbiljna Milijaševa povreda, ali se zna da je njegov klub u velikim problemima. Vulverhemptonu predstoji teška borba sa Vest Hemom, Blekpulom i Viganom za opstanak u najjacoj ligi sveta.\nIvanović i Milijaš su imali problema sa pobedama i povredama, ali to se ne može reći i za Nemanju Vidića i njegov Mančester junajted.\nLider na tabeli Premijer lige je još jednom na čudesan način došao do pobede. Na poluvremenu utakmice u kojoj je Alex Ferguson počeo da odrađuje suspenziju, Junajted je gubio sa 2-0 od Vest Hema. Ipak, nakon pauze, crveni đavoli su her-trikom Runija i još jednim golom Ćićarita rešili pitanje pobednika.\nTreba istaći da je sudija poštedeo našeg reprezentativca drugog žutog kartona, kod vođstva domaćih od 2-0. Vidić je napravio faul nad Demba Baomom, ali mu je na sreću, sudija oprostio, pa je do kraja pomogao svom klubu da dođe do pobede.\nBila je ovo sjajna uvertira Junajteda pred meč sa Čelzijem. Još jednom su pokazali da se znaju vratiti u meč nakon rezultatskog zaostatka, te da se ne plaše plavaca iako su ih oni nedavno porazili u Premijer ligi.\nSlavili Vidic i Milijas\t26. februara 2011 - 19:16|Nemanja Vidić, Nenad Miljaš|Ostavite komentar U 28. kolu engleske Premijer lige, pobede su zabeležili klubovi naših reprezentativaca, Mančester junajted Nemanje Vidića i Vulverhempton Nenada Milijaša.\nMančester junajted je savladao Vigan u gostima sa 0-4, a Nemanja Vidić je na terenu proveo svih 90 minuta i bio jedan od ključnih igrača, kao i uvek. Pored Vidića u timu „Crvenih đavola“ istakao se i Ćićarito Ernandez sa dva gola. Golove su još postigli i Runi, kao i Fabio kome je to bio prvi gol u dresu Junajteda.\nVulverhempton Nenada Milijaša je na domaćem terenu savladao Blekpul sa 4-0. Srpski reprezentativac je meč proveo na klupi za rezerve.\nIvanovic za pobedu Celsija, Milijas naceo Siti, ali ipak izgubio\t15. januara 2011 - 18:24|Bane Ivanović, Nenad Miljaš|Ostavite komentar Fudbaleri Čelsija ponovo su se mučili u meču sa Blekburnom, ali su se na kraju radovali teško ostvarenom trijumfu u režiji Baneta Ivanovića. Srpski defanzivac je pogodio mrežu Pola Robinsona u 57. minutu, a zatim je i kod drugog gola snažno udario loptu glavom koju je na putu ka mreži skrenuo Nikolas Anelka za konačnih 2:0. Nenad Milijaš je najavio potencijalno iznenađenje u meču između Mančester sitija i Vulverhemtpona, ali uprkos ranom pogotku srpskog veziste, „građani“ su došli do tri boda – 4:3.\nIako je najavio velike promene za duel sa Blekburnom, Karlo Anćeloti je ostao dosledan „velikim“ imenima i ponovo su se u startnoj postavi našli Didije Drogba i Floran Maluda koji su očigledno potpuno van forme.\nRamireš je već u 3. minutu pogodio prečku, ali uprkos obećavajućem startu, igra domaćih fudbalera ponovo je delovala zabrinjavajuće.\nKada je Petr Čeh spasio Blekburn sigurnog pogotka, mnogi su pomislili da će Čelsi nastaviti sa lošim rezultatima, pogotovo kada je Anelka pogodio stativu u finišu prvog poluvremena.


AMERIČKE TAJNE SLUŽBE VEĆ U BEOGRADU !\nBroj pregleda : 6620775\nPolicija će u saradnji sa ostalim bezbednosnim strukturama tokom boravka državne sekretarke SAD Hilari Klinton u Beogradu, 12. i 13. oktobra, preduzeti bezbednosne mere prvog stepena, što je najviši nivo obezbeđenja, kaže za Danas Ivica Dačić, ministar unutrašnjih poslova Srbije. Prema njegovim rečima, stepen bezbednosti biće isti kao kada su u posetu Beogradu dolazili ruski predsednik Dmitrij Medvedev i američki potpredsednik Džozef Bajden.\nDačić dodaje da će policija obaviti svoj deo posla, objašnjavajući da je pitanje bezbednosti prilikom dolaska državnika zadatak visokog ranga za MUP i ostale službe bezbednosti, koje zajedno rade na tome.\nPrema nezvaničnim informacijama, MUP je zbog posete Klintonove formirao i poseban "štab", nalik onome koji je bio uspostavljen kada je u Beogradu bio Bajden. Sve informacije i saznanja u vezi s dolaskom američke državne sekretarke slivaće se upravo u tu "centralu". Kako se nezvanično saznaje, službe bezbednosti Srbije imaju svoje oficire za vezu, koji su zaduženi za komunikaciju sa "štabom" MUP i koji će da prosleđuju sve potrebne informacije. U radu ovog centralnog tela učestvuju i predstavnici američke Tajne službe, koji se već nekoliko dana nalaze u Srbiji i učestvuju u organizaciji dolaska.\nBoravak Hilari Klinton obezbeđivaće više hiljada policajaca, od onih koji će biti u najbližem okruženju do snajperista na krovovima zgrada. Za tu priliku angažovani su i pripadnici Žandarmerije, Protivterorističke jedinice (PTJ) i Specijalne antiterorističke jedinice (SAJ), ali i policajci iz drugih gradova Srbije, koji će biti poslati kao ispomoć u prestonicu. Većina policajaca koji će obezbeđivati trasu posete biće postavljeni na zadata mesta tokom noći uoči dolaska Hilari Klinton.\nNezvanično, avion u kojem će biti Klintonova, nakon što uđe u srpski vazdušni prostor, pratiće avioni Vojske Srbije do sletanja. Uoči sletanja aerodrom "Nikola Tesla" biće zatvoren, odnosno biće obustavljen vazdušni saobraćaj.\nKako saznajemo iz američkih diplomatskih izvora, program posete državne sekretarke SAD još nije do kraja utvrđen. Sigurno je da će razgovarati s predsednikom Borisom Tadićem, kao i s više ministara, najverovatnije šefom diplomatije Vukom Jeremićem i ministrom odbrane Draganom Šutanovcem, kao i s predstavnicima nevladinih organizacija. Klintonova u Beograd dolazi iz Sarajeva, a balkansku mini-turneju završava u Prištini.


Objavljeno 05 mar 2015\nPrivredna komora Malih i Srednjih Preduzeća i Preduzetnika obratila se Predsedniku Vlade , Ministru privrede i medijima u vezi nepravilnosti i neravnopravnog tretmana privatnih komora. Mediji su vest odmah preneli ( link sa objavom) a otvoreno pismo Vam prenosimo u celosti :...\nPrivredna komora Malih i Srednjih Preduzeća i Preduzetnika objavilo je saopštenje vezano za moguće donošenje novog zakona o privrednim komorama. Skraćeni tekst saopštenja možete da pogledate na sajtu B92....\nObjavljeno 03 feb 2015\nObjavljeno 23 jan 2015\nKorporativni integritet kao pokretač uspeha u Srbiji i svetu\nDelegacija Privredne komore Malih i Srednjih Preduzeća i Preduzetnika odazvala se pozivu i prisustvovala nacionalnoj konferenciji u organizaciji NALED-a i Energoprojekta. Tema konferencije bila je korporativni integritet kao pokretač uspeha u Srbiji i svetu. Na konferenciji su...\nObjavljeno 15 nov 2014


UKLONjENO SAOPŠTENjE DA SE NEĆE ODAZVATI POZIVU DODIKA ZA UČEŠĆE NA TRIBINI | SRNA\nUKLONjENO SAOPŠTENjE DA SE NEĆE ODAZVATI POZIVU DODIKA ZA UČEŠĆE NA TRIBINI\nBANjALUKA, 15. NOVEMBRA /SRNA/ - Na veb-sajtu SDS-a uklonjeno je saopštenje ove stranke u kojem su naveli da se neće odazvati pozivu srpskog člana Predsjedništva BiH Milorada Dodika da prisustvuju tribini sa najistaknutijim predstavnicima društvenog, poslovnog i političkog života Istočnog Sarajeva.\nSaopštenje je sinoć bilo na veb-sajtu SDS-a, ali je naknadno uklonjeno.\nDodik je sinoć u sjedištu Republike Srpske u Istočnom Sarajevu održao tribinu kojoj je prisustvovalo oko 250 predstavnika društvenog, poslovnog i političkog života ovog grada, među kojima je bio i značajan broj članova SDS-a.\nMeđu njima je bio i načelnik opštine Sokolac i visoki funkcioner SDS-a Milovan Bjelica koji je aktivno učestvovao u razgovoru i pozdravio održavanje ovakvih skupova.\nOn je nakon tribine izjavio novinarima da ga je najviše zanimalo pitanje trase auto-puta Beograd-Sarajevo, koja treba da ide od Beograda, Požege, Gornjeg Vardišta, prema Višegradu i Sarajevu i da je od Dodika dobio odgovor da će se raditi po dokumentima Republike Srpske.\n"Predviđena je trasa puta od Višegrada, Ustiprače, Rogatice, Podromanije i LJubogošte", precizirao je Bjelica, navodeći da se ne očekuje da ovim prostorom ide auto-put, ali da se očekuje da bude izgrađen brzi put.\nBjelica je ponovio da podržava zaključke Narodne skupštine Republike Srpske, posebno kada je riječ o tužbama protiv visokih predstavnika radi zaštite institucija i pojedinaca.


Saobraćajna nezgoda u Kormanu - iKragujevac\nSaobraćajna nezgoda u Kormanu\nsubota, 04 april 2015 08:16\nRano jutros oko pola tri dogodila se saobraćajna nezgoda u selu Korman u kojoj su dva lica povrđena.\nU ovoj saobraćajnoj nezgodi učestvovalo je jedno vozilo u kome su se nalazila dva lica.\nUsled neprilagođene brzine vozač je udario u elektičnu banderu i oborio je na kolovoz.\nOd siline udara vozilo je pretrpelo težu materijalnu štetu a vozač i suvozač su zadobili povrede glave. Ekipa Hitne pomoći je po pozivu koji je dobila oko 2 časa i 55 minuta , izašla na teren i ukazala pomoć povređenim licima.\nNa teren je ubrzo, po obaveštenju ekipe Hitne pomoći, izašla i dežurna ekipa EPS kako bi se uklonile pokidane žice od bandere koje su se nalazile na kolovozu.


Vučić o Kosmetu: Garancije za diplome, državljanstva – Nadlanu.com\nObjavljeno 25. maja 2013. / 13:22:23\nOn je rekao da ne veruje da će danas zasedati Vlada Srbije.“Za nas su ključna pitanja pitanja ličnih dokumenata i državljanstva, pečata na unuiverzitetskim diplomama… Želimo te stvari da rešimo, a onda nije problem da se održi sednica vlade”, rekao je Vučić u Altini na predizbornom skupu svoje stranke.\nPrema njegovim rečima, ključne primedbe na implementacioni plan tiču se nepostojanja obaveze za izmenu zakona kod prištinske strane, tehničkih detalja oko pominjanja člana 9, a ne samo članova 4 i 6, vezano za nadležnosti zajednice srpskih opština.\nVicepremijer je rekao da se ključne primedbe tiču i statusnog dela koji bi garantovao ostanak i opstanak srpskih dokumenata, državljanstva…“Tražimo te garancije, čak i u usmenoj formi i čekamo kakav će odogovor da bude”, rekao je Vučić. On je dodao da “naravno, ako neko misli da je i bez toga sve lako i moguće, uvek može da ima većinu – mada to do duše nije lako”.\nOdgovarajući na pitanja vezana za takozvane paralelne institucije, vicepremijer je rekao da smatra da nije problem u njima, već da treba videti “šta je to što još možemo da izmenimo u implementacionom planu – možemo li ili ne”.\n“Strašno važno pitanje i na čemu insistiramo to je da Srbi imaju pravo da na lokalne izbore na Kosovu i Metohiji izađu sa svojim dokumentima, imaju i zadrže svoje državljanstvo…”, kazao je Vučić.\nVicepremijer je najavio da će danas imati više sastanaka sa stranim zemljama i zemljama članicama EU.\nVučić je izjavio je danas da su on i predsednik Srbije Tomislav Nikolić imali srdačne razgovore u Sočiju, iako su neki iz Srbije najavljivali drugačiji ton tih razgovora.\n“Moram da kažem da nas je predsednik (Vladimir) Putin, ali i jedan od njegovoih najbližih saradnika Sergej Šojgu dočekali na najbolji mogući način, a o svemu o čemu smo razgovarali, nismo imali međusobnih nesuglasica i problema”, rekao je Vučić na predizboronom skupu svoje stranke u Altini.\n“Oni nemaju ništa protiv naše evropske orijentacije i našeg evropskog puta, ali sve što se tiče naših bilateralnih odnosa funkcioniše na najbolji mogući način”, rekao je Vučić, odgovarajući na novinarska pitanja.\naleksandar vučićbriselski sporazumkosovo i metohijaSrbi na kosovu


Pharm Fair (NiPSA)\nProjekat "Pharm Fair" je namenjen studentima završnih godina i apsolventima Medicinskog fakulteta u Nišu. NiPSA je zahvaljujući konkursu Kancelarije za mlade Grada Niša dobila finansijsku podršku za ovaj projekat. On se organizuje u trajanju od dva dana (16. i 17. novembra).\nU toku prvog dana, 16. novembra, studenti i mladi diplomci će imati priliku da čuju nešto više na temu rada u naučno-istraživačkom centru, rada na fakultetu i mogućnostima koje Medicinski fakultet u Nišu pruža za zapošljavanje mladih.\nDrugi dan, 17. novembar, smo rezervisali za farmaceutske kompanije, kako bi studenti imali mogućnost da se bliže upoznaju sa samim radom, načinom funkcionisanja i izazovima koji se javljaju tokom rada. Nakon toga, učesnici će imati priliku da se oprobaju i u simulaciji intervjua za posao.\nSvaki zainteresovani student biomedicinskih nauka (farmacije, medicine i stomatologije) je dobrodošao!


Vulin: Prilika da pomognu, najvažnija misija mirovnjaka - Izazov\nVulin: Prilika da pomognu, najvažnija misija mirovnjaka\nRadio-televizija Srbije 16. aprila 2019. 17:41\nSmatramo da uloga Ujedinjenih nacija ni izbliza nije iskorišćena ni potrošena kao što često možemo da čujemo. Vrlo često suočeni sa kršenjem međunarodnog prava od strane velikih i moćnih, potcenjuju se Ujedinjene nacije. Bez obzira na svet u kome živimo, Ujedinjene nacije su za nas, male i slobodne narodne, jedna od retkih velikih globalnih govornica gde možemo da kažemo šta mislimo, istakao je ministar Vulin.\nPrema njegovim rečima, Vojska Srbije i država Srbija ne odlaze u mirovne misije samo da bi postigli globalnu vidljivost.\n"To je u ovom modernom svetu veoma važno, ali za nas, postoji motiv mnogo značajniji od toga – a to je prilika da pomognemo ljudskim bićima koja pate. Kada pogledate gde je raspoređena Vojska Srbije, od Malija do Konga, mi smo na mnogim mestima gde mnogo veći i moćniji od nas nemaju veliku potrebu da budu. Mi smo tamo svojim izborom i svojom voljom", naglasio je ministar Vulin dodajući da je ponosan što su naši mirovnjaci svuda dobro prihvaćeni, da se njima dobro govori i da lokalno stanovništvo ima poverenje baš u njih.\nMinistar odbrane je istakao da je jedan o razloga za to jer su oni vrhunski profesionalci i što se za učešće u misijama biraju najbolji, ali drugi razlog je zato što mi znamo šta je ljudska nesreća, jer to znamo na svom primeru i zato što ne želimo da se to ikada ikome ponovi.\n"Zato nas poštuju i kada prođemo kroz zaraćene strane, zato srpska Vojska sme da ulazi u najtvrdokornija hamasova sela gde niko drugi ne sme da uđe i zato svi međunarodni činioci i svi funkcioneri u Cenrealnoafričkoj Republici insistiraju da se leče baš u bolnici koju vodi Vojska Srbije – zato što mi razumemo ljudsku patnju", poručio je ministar Vulin.\nGovoreći o značaju skupa, direktor Centra "Konflaks" Ivan Mrkić u svom obraćanju podsetio je da je više nego ikada na svetskom nivou izražena potreba za bliskom i efikasnom saradnjom i koordinacijom među zemljama članicama Ujedinjenih nacija i regionalnim organizacijama.\nKompleksnost globalnih problema, dodao je on, kao i međuzavisnost svih nacija, zahtevaju fokus i zajedničku akciju u prevenciji rastućih pretnji kada je reč o međunarodnoj bezbednosti. Važan činilac u tom aspektu, kako je naglasio, je svakako obuka i raspoređivanje civilnih i vojnih kapaciteta u mirovnim operacijama u svetu.\nNa otvaranju supa okupljenima su se obratili i načelnik Centra za mirovne operacije Vojske Srbije pukovnik Milivoje Pajović kao i predstavnici Ujedinjenih nacija i međunarodnih organizacija, a skupu su prisustvovali i predstavnici Ministarstva odbrane i Vojske Srbije.\nOvogodišnji sastanak, koji organizuje Centar za interkulturnu komunikaciju i medijaciju "Konflaks", okupio je više od 130 učesnika, među kojima i predstavnike 70 institucija iz zemlje i inostranstva koje se bave obukom za učešće u mirovnim operacijama.


Po odlivu mozgova BiH na TREĆEM MJESTU u svijetu - BIGportal.ba\nPo odlivu mozgova BiH na TREĆEM MJESTU u svijetu\n2 Februara, 2020 2 Februara, 2020 073\nBosna i Hercegovina je na trećem mjestu u svijetu po pitanju iseljavanja i odliva mozgova, pokazali su podaci na infografici koju je objavio časopis The Economist.\nIseljavanje iz BiH već duže vremena predstavlja ozbiljan i hronični problem. Usporedba sa susjednim zemljama, Srbijom, Hrvatskom, i Sjevernom Makedonijom pokazala je da su trendovi depopulacije u BiH na vrhuncu u posljednjih 20 godina.\nIz The Econimista upozoravaju da države koje se nalaze u razvoju brinu zbog migracija svog stanovništva oni su većinom zabrinuti zbog odlaska najkvalitetnijih kadrova, odnosno talentovanih i uspješnih inžinjera, ljekara, naučnika i drugih stručnjaka u IT kompanije, bolnice ili na univerzitete razvijenog svijeta.\nVlasti u BiH su u tokom 2019. godini podržale izvještaj, predstavljen kao dio Strategije za saradnju s iseljenicima koji je naveo podatke za 2017. godinu, prema kojem najmanje dva miliona ljudi porijeklom iz BIH trenutno živi van granica države, prenosi Klix.\nOboren rekord: Hiljade ljudi brane svetinje u CG


Dani banice u Beloj Palanci | Recepti i Kuvar online\nNaslovna Popularno Vesti Dani banice u Beloj Palanci\nDani banice u Beloj Palanci - www.turistickisvet.com - print screen\nTuristička organizacija Bele Palanke u periodu od 12. do 14. avgusta organizuje gastro-turističku manifestaciju „Dani banice 2016„, koja će biti održana u parku „Vrelo“ u Beloj Palanci.\n– Naša želja je da na ovaj način damo svoj doprinos očuvanju tradicije ovog kraja i starih kulinarskih recepata naših baka, koji su se vekovima prenosili s kolena na koleno, ali i da posetiocima ponudimo dobru zabavu – ističu organizatori manifestacije, koja će ove godine okupiti rekordnih 300 takmičara iz nekoliko zemalja i više hiljada posetilaca.\nStručni žiri će činiti predstavnici asocijacija šefova kuhinja Srbije, Bugarske i Rumunije. Promoter manifestacije je „gastronomad“ Nenad Gladić – Lepi Brka.\nDani banice u Beloj Palanci – www.turistickisvet.com – print screen\nU okviru revijalnog dela, posetioci će moći da učestvuju u radionici izrade banica i „Dečijoj olimpijadi u izradi banice“, a imaće priliku i da probaju specijalitete ovog kraja: jela od belopalanačke paprike „vrtke“, belmuž, izviđački pasulj, lovačku mućkalicu, golubarsku mućkalicu, ribarski kotlić, itd.\nPoslednjeg dana manifestacije biće služena i „džinovska banica“ koju će pripremiti prošlogodišnji pobednik.\nSve tri večeri biće praćene prigodnim kulturno-umetničkim programom, koji će biti realizovan na letnjoj pozornici „Vrelo“: u petak će nastupiti folklorni ansambli iz Bugarske i Srbije, u subotu će biti održan koncert Saše Matića, a u nedelju koncert Bilje Krstić.\nPrethodni tekstNAJPOPULARNIJE PIĆE OVOG LETA: Napravite „rose slushee“\nSledeći tekstPlastične flaše su leglo bakterija


SZS: Nedimović u radno vreme vodi stranačku kampanju - Agro politika\n"Nama je najznačajnije da taj krajnji profit koji ostane poljoprivredniku bude što veći. Podržaćemo to tim aktivnim merama koje se tiču mehanizaicje i svega onoga što je potrebno poljoprivredniku da ostvari veću i kvalitetniju proizvodnju i veće prinose", rekao je Nedimović novinarima u Lučanima.\n"Podsetiću javnost da mi to nemamo 20 godina, imamo samo privatne laboratorije koje su akreditovane ali kontrolišu samo ono što one misle da treba da kontrolišu. A neko ko bi bio supervizor nije postojao i to je bio najveći problem. Imali smo situaciju - kadija te tuži, kadija ti sudi", rekao je Nedimović.\n"Formirali smo Nacionalni savet za malinu, dali pomoć u repromaterijalu. Rekao sam da cenu ne mogu da odredim niti ću moći ikad da je odredim, ni ja ni bilo ko iz Vlade Srbije. Mi smo sve ispunili što smo se dogovorili. Da li ovo njima služi za neke njihove unutrašnje odnose, ja ne znam", rekao je Nedimović.\nOn je najavio izgradnju fabrike za preradu voća u Priboju i Arilju, kao i da će "Budimka" u Požegi biti prodata za oko mesec dana.\n"Od ukupnog izvoza na Kosovo dve trećine pripada sektoru prehrambene industrije", rekao je Nedimović i dodao da "ne razume ljude koji donose odluke u Prištini jer oni kažnjavaju svoje građane".\nOn je ocenio da je to "atak na Srbiju" i da "nema veze sa ekonomijom".\nNedimović je u Lučanima posetio domaćinstvo poljoprivrednika Dikana Dostanića u Tijanju i hladnjaču "SD Bravo" u Guči.\n"Alarmantna situacija na severu Kosova očito ne znači ništa za ministra poljoprivrede u Vladi Srbije Branislava Nedimovića i visokog funkcionera SNS sa severa Kosova Zorana Milojevića Zelju koji su ceo dan u izbornoj kampanji u Lučanima", navodi se u saopštenju Saveza za Srbiju.\nDodaje se da je Nedimović deseti visoki državni funkcioner koji "u radno vreme i o državnom trošku vodi stranačku kampanju".\n"Umesto da se Srpska lista i SNS povuku iz tzv. Vlade lažne države Kosovo i rešavaju novonastale probleme građana Srbije na Kosovu oni se bave lokalnim izborima u Lučanima", navodi se u saopštenju Saveza za Srbiju.\nPoslednja izmena 24 Nov, 2018 11:27\nTagovi: nedimović laboratorija budžet poljoprivreda


Vojna saradnja - Blic Online\nSrbija ne krije vojnu saradnju koju ima sa Rusijom i drugim međunarodnim partnerima, kaže srpski šef diplomatije Ivica Dačić, i dodaje da Beograd sigurno neće učestvovati u nečemu što je suprotno međunarodnim konvencijama i stavovima.\nPutin i Maduro razgovarali o vojnoj saradnji\nPredsednici Rusije i Venecuele Vladimir Putin i Nikolas Maduro razgovarali su u Moskvi o vojnoj i tehničkoj saradnju, kao i o mogućim novim kreditima Karakasu, saopšteno je danas iz Kremlja.\nPutin i Erdogan nastavljaju sa ojačavanjem vojne saradnje\nPredsednik Rusije Vladimir Putin rekao je danas svom turskom kolegi Redžepu Tajipu Erdoganu da je Rusija voljna da produbi vojne veze između dve države.\n"DA NE BUDU PROTIV SRBIJE" Brnabić o taksama Prištine: Važno da imamo balansiraniji stav SAD\nZemlje EU POJAČAVAJU SARADNJU: Plan je da brže i lakše intervenišu u KRIZNIM ŽARIŠTIMA\nDeset članica Evropske unije u budućnosti će tešnje sarađivati kako bi brže i lakše vojno intervenisali u kriznim žarištima. U tu svrhu, njihovi predstavnici su se prvi put sastali u Parizu.\nVulin i britanski ambasador o jačanju vojne saradnje\nMinistar odbrane Aleksandar Vulin i ambasador Ujedinjenog Kraljevstva u Srbiji Denis Kif u današnjem su razgovoru potvrdili dostignuti nivo saradnje u oblasti odbrane i izrazili obostranu želju da se ona nastavi.\nVulin: Vojnotehnička saradnja sa Belorusijom u stalnom usponu\nMinistar odbrane Aleksandar Vulin, sastao se danas u Minsku sa ministrom odbrane Belorusije general-potpukovnikom Anrejem Ravkovim, sa kojim je razgovarao o unapređenju bilateralne vojne saradnje i aktuelnoj bezbednosno-političkoj situaciji u regionu i svetu.\nMinistar odbrane Aleksandar Vulin, u nastavku posete Bosni i Hercegovini, razgovarao je danas sa rukovodstvom "Fabrike motora specijalne namene" na Palama o mogućnostima za saradnju sa srpskom odbrambenom industrijom, saopsteno je iz ministarstva odbrane.\nAnkara, Pariz i Rim jačaju vojnu saradnju\nTurska je potpisala pismo namere sa Francuskom i Italijom s ciljem jačanja saradnje na zajedničkim projektima odbrane, uključujući protivvazdušne i raketne sisteme odbrane, rekli su izvori u turskom Ministarstvu odbrane.\nTeheran i Ankara proširuju vojnu saradnju\nIran i Turska saglasili su se o proširenju vojne saradnje nakon referenduma u iračkom Kurdistanu, na kojem je više od 90 odsto glasača glasalo za nezavisnost iračke pokrajine, prenijeli su iranski mediji.\n"Sa Putinom i o rusko-srpskoj vojnoj saradnji"\nVulin razgovarao sa Čepurinom: Rusija da onemogući prijem Kosova u Interpol\nMinistar odbrane Aleksandar Vulin danas je sa ambasadorom Ruske Federacije Aleksandrom Čepurinom razgovarao o aktuelnoj međunarodnoj vojnoj saradnji dve zemlje.\nPredstavnički dom Kongresa SAD usvojio je meru kojom traži od američkog Ministarstva odbrane izveštaje o rusko-srpskoj vojnoj saradnji, rekao je visoki član Komiteta za spoljna pitanja Predstavničkog doma Eliot Endžel.\nPotpisan sporazum o vojnoj saradnji Srbije i Tunisa\nSrbija i Tunis danas su potpisali sporazom o saradnji u oblasti odbrane, saopštilo je srpsko Ministarstvo odbrane.\nSastanak ministra odbrane Srbije s ambasadorom SAD\nMinistar odbrane Zoran Đorđević i ambasador SAD Kajl Skot konstatovali da je vojna saradnja jedan od najrazvijenijih segmenta međusobnih odnosa Srbije i SAD, saopštilo je danas Ministarstvo odbrane.\nĐorđević i Čepurin: Intenziviranje vojne saradnje ide u pravom smeru\nMinistar odbrane Zoran Đorđević i ambasador Rusije Aleksandar Čepurin ocenili su danas da postoji kontinuitet sadržajne saradnje u oblasti odbrane, koja u potpunosti odražava strateško partnerstvo i dostignuti visok stepen opštih i političkih odnosa dve prijateljske države.\nSrbija i Slovačka potpisale sporazum o vojnoj saradnji\nMinistri odbrane Srbije i Slovačke, Zoran Đorđević i Peter Gajdoš, potpisali su danas u Bratislavi sporazum u oblasti odbrane za produbljivanje vojne saradnje i saradnju vojnih industrija.\nKina želi vojnu saradnju sa SAD\nKina želi da razvije vojnu saradnju sa SAD i administracijom budućeg presednika Donalda Trampa, saopštili su kineski zvaničnici.\nSAD i Finska pojačavaju vojnu saradnju\nFinska i Sjedinjene Američke Države potpisale su danas bilateralni sporazum o vojnoj saradnji, pošto je ta nordijska zemlja izrazila zabrinuta zbog aktivnosti Rusije u baltičkom regionu.\nSrpska vojska je u ovom projektu na čelu BALKANA\nSrbija će u naredne dve godine biti na čelu Balkanskih vojno-medicinskih snaga, u čijem će sastavu biti i predstavnici Albanije, BiH, Crne Gore, Makedonije i Slovenije.


Medijska priprema za učešće Nemačke u napadu na SRJ 1999. godine - Kako su se "štampale" bombe?! | Prenosimo\nPočetna strana > Prenosimo > Medijska priprema za učešće Nemačke u napadu na SRJ 1999. godine - Kako su se "štampale" bombe?!\nNezavisnost, referendum u najmanju ruku! To početkom januara 1999. u intervjuu za Tagescajtung(TAZ) kaže Fehmet Agani, pregovarač kosovskog predsednika Ibrahima Rugove. „Srpski predlog političkog rešenja se sastoji u tome da se postojeća situacija legalizuje. To za albansku stranu nije prihvatljivo.“ Biće rata, kaže Agani, ako međunarodna zajednica čini ustupke Srbima.


Eparhija pred sezonu slava saopštila nove mere zaštite od epidemije – Srce Srbije\nEparhija pred sezonu slava saopštila nove mere zaštite od epidemije\nEparhija raško-prizrenska donela je nove mere zaštite u vezi sa epidemijom koronavirusa u svojim parohijama, a u susret sezoni slava, koje Srbi tradicionalno proslavaljaju porodičnim okupljanjem, odnosno u crkvama i manastirima. One uključuju neke od prethodnih zaštitnih mera, ali ima i novih. Poklonici su zamoljeni da odlože posete manastirima, a vernici da slave proslave u krugu svoje porodice.\nMere zaštite su sledeće:\n1. Manastirske i parohijske slave treba proslavljati isključivo u krugu manastirskog bratstva – sestrinstva ili lokalne parohije. Obaveštavamo poklonike i pokloničke grupe iz naše Eparhije i izvan nje, koji nameravaju da posećuju naše svetinje, posebno za predstojeće praznike, da svoja putovanja do daljnjeg odlože.\n2. Pojedinačne posete onim manastirima, koji nisu potpuno zatvoreni za posete, moguće su samo po najavi i blagoslovu uprave manastira, uz obavezno nošenje zaštitnih maski, bez zadržavanja u manastirskim prostorijama i noćenja.\n3. Porodične slave vernika treba proslavljati samo u krugu porodice i najbližih srodnika, bez zvanja gostiju, kako je to inače uobičajeno. Slavski kolač treba doneti na Liturgiju u parohijski hram da bi ga sveštenik blagoslovio i prelomio sa svečarem.\n4. Malo osvećenje vodica i dalje se neće obavljati po domovima vernika. U hramovima će uvek biti osveštane vode, kako bi vernici mogli, po potrebi, da je dobiju od sveštenika i ponesu domovima. Podrazumeva se da se osveštana vodica u hramovima ne naplaćuje.\n5. Venčanja, krštenja i sahrane treba da se obavljaju samo u užem krugu porodice, uz pridržavanje svih pravila nadležnih institucija o ponašanju na javnim skupovima, dok traje epidemija.\n6. Vernici sa sa prostora naše Eparhije mogu redovno da se okupljaju na liturgijska sabranja u svojim parohijskim hramovima po uobičajenoj praksi koju primenjujemo u toku pandemije korona-virusa. U manastirima će se svete liturgije služiti isključivo u prisustvu monaškog bratstva ili sestrinstva.\nEparhija je podsetila sveštenstvo i vernike na pridržavanje svih propisanih mera zaštite, te da tako pokažu odgovornost za svoje zdravlje i zdravlje svojih bližnjih.\n„Potrebno je da budemo svesni da briga o sopstvenom zdravlju i zaštiti nije izraz odsustva vere, kao što to neki misle i tvrde, već predstavlja pre svega izraz ljubavi i odgovornosti prema bližnjima, posebno onima koji mogu da imaju teže posledice od eventualne zaraze.\nOve mere su privremenog karaktera i trajaće dok zdravstvene potrebe to budu nalagale. O eventualnim promenama postojeće prakse, blagovremeno ćemo vas obavestiti“, navedeno je u obaveštenju eparhije raško-prizrenske.


Još 11 godina ćemo plaćati putarinu prema Herceg Novom ako se ne otkupi postojeći ugovor (VIDEO) - Leutar.net\nJoš 11 godina ćemo plaćati putarinu prema Herceg Novom ako se ne otkupi postojeći ugovor (VIDEO)\n14. novembra 2017. LEUTAR Hercegovina, Vijesti 0\nPredsjednik opštine Herceg Novi Stevan Katić izjavio je da je ukidanje naplatne rampe na dionici Petijevići-Meljine, koja povezuje Herceg Novi i Trebinje, jedan od prioriteta, jer je to obostrani interes građana oba grada.\nOn je istakao da je naplata putarine ružna slika koju treba što prije ukinuti, navodeći da je iz tog razloga održan sastanak sa predstavnicima koncesionara puta „Univerzal monte“, koja je u vlasništvu srpskog biznismena Vuka Hamovića, koji je voljan da Herceg Novi otkupi postojeći ugovor.\n„To će do kraja godine biti oko pet miliona evra, ali sada naši pravnici provjeravaju taj ugovor. Kada se preispita zbog čega koncesionar nije napravio tržne centre, dvije benzinske pumpe, restoran – na toj dionici puta, koji bi poslije 20 godina trebalo da pripadnu opštini Herceg-Novi, sagledaćemo koji iznos možemo da kompenzujemo“, rekao je Katić za lokalnu televiziju.\nNadležni u Herceg Novom ističu i da su kandidovali projekat da država Crna Gora preuzme naplatnu rampu i da tu bude novi granični prelaz između Crne Gore i Republike Srpske-BiH, jer ona ima sve elemente neophodne za prelaz.\nI u Trebinju naglašavaju da im je to jedan od prioriteta, jer se ukidanjem naplate putarine uklanjaju vještačke barijere između građana, koje su nametnute prije skoro deceniju.\nTrebinjci kažu da veoma rijetko idu u Herceg-Novi na more, jer do Dubrovnika potroše oko sedam KM goriva, a do Crne Gore samo za putarinu 12 KM, a, osim toga, put na crnogorskoj strani je veoma loš.\nPut ka Herceg Novom gradila je firma „Univerzal monte“ po BOT sistemu – izgradi, koristi i vrati, a prema ugovoru, za izgradnju te dionice od nepunih 13 kilometara bila je predviđena cijena od 18,5 miliona evra, odnosno oko 36 miliona KM.\nOd ukupnog iznosa investicije, oko 9,8 miliona evra je otišlo za građevinske radove, a ostalo za izradu naplatne rampe, izmještanje instalacija komunalne infrastrukture i izgradnju pratećih sadržaja koji još nisu izgrađeni.\nZauzvrat je „Univerzal holding“, u čijem je sastavu „Univerzal monte“, dobio je koncesiju, odnosno pravo naplate putarine na 20 godina.\nNaplata putarine je na snazi od jula 2008. godine.


RTCG - Radio Televizija Crne Gore - Nacionalni javni servis :: Ekonomija :: Prvi potpredsjednik EBRD-a u Crnoj Gori\nSJUTRA 17. 02. 2019. 16:10 >> 15:53 0\nPrvi potpredsjednik EBRD-a u Crnoj Gori\nPrvi potpredsjednik Evropske banke za obnovu i razvoj (EBRD) Jurgen Rigterink boraviće sjutra u Crnoj Gori, kako bi se sastao sa visokim zvaničnicima Vlade i predstavnicima poslovne zajednice.\nIz EBRD-a su saopštili da je planirano da se Rigterink, tokom posjete, sastane sa predsjednikom Crne Gore Milom Đukanovićem, premijerom Duškom Markovićem i ministrima finansija i saobraćaja i pomorstva, Darkom Radunovićem i Osmanom Nurkovićem.\n„Rigterink će prilikom boravka u Podgorici sagledati na koji način EBRD može dalje da produbi uticaj u Crnoj Gori kroz ulaganja i angažovanje na kreiranju politika. On će naglasiti da EBRD podržava težnju Crne Gore da postane članica Evropske unije“, navodi se u saopštenju.\nOni su podsjetili da su pregovori o pristupanju počeli 2012. godine i da su do sada otvorena 32 od 33 poglavlja.\nPrema posljednjoj strategiji EBRD-a za Crnu Goru, tri su glavna strateška prioriteta, od kojih se prvi odnosi na poboljšanje konkurentnost privatnog sektora kroz ulaganja u odabrane kompanije sa odličnim potencijalom za rast, posebno u sektorima turizma, trgovine i agrobiznisa.\n„Kao drugo, da se naglasi značaj 'zelenog rasta' kroz projekte koncentrisane na obnovljivu energiju i energetsku efikasnost i sigurnost, u skladu sa EBRD pristupom 'Tranzicije na zelenu ekonomiju' (GET)“, saopšteno je iz banke.\nOni su dodali da je treći strateški prioritet dalja integracija Crne Gore u regionalne i evropske ekonomije kroz poboljšanje povezanosti i proširenje prekograničnih saobraćajnih i energetskih veza.\n„To će zahtijevati velika ulaganja zemlje u infrastrukturu, koja obuhvata ne samo puteve, aerodrome i željeznice, nego i opštinske infrastrukture, kao što su upravljanje otpadom, vodosnabdijevanje i tretman otpadnih voda, zdravstvo i obrazovanje“, navodi se u saopštenju.\nEBRD je, kako su dodali, spremna da podrži te investicije u saradnji sa EU i Investicionim okvirom za Zapadni Balkan.\nEBRD je do sada podržala 58 projekata u Crnoj Gori sa kumulativnim obimom poslovanja od 567 miliona eura.


BORJAN NE KRIJE ZADOVOLJSTVO: Golmanski kamp na Zlatiboru samo što nije počeo, a nećete verovati koliko se dece prijavilo! (VIDEO) - Domaći fudbal, Fudbal, Top News\ngoalkeeper Milan Borjan save the goal from penalty Fudbal-Kup Srbije Season 2021/2022 Crvena Zvezda v Radnicki Nis Beograd, 16.02.2022. foto: Srdjan Stevanovic/Starsport.rs ©\nHotSport 23.06.2022., 10:59\nMilan Borjan je organizovao drugi po redu golmanski kamp koji se odrzava na Zlatiboru.\nI nista od svega ne bi bilo cudno da nismo saznali da se na kamp Milana Borjana prijavilo 107 golmana i da su morali da organizuju dve smene po sedam dana kako bi mogli da prime svu decu koja zele da budu golmani.\n„Zaista sam iznenadjen i presrecan sa brojem dece koja su se prijavila na nas kamp. Kada se uzme u obzir da fudbalski kampovi tesko mogu da skupe na svim pozicijama po 50 dece, ja sam potpuno impresioniran cinjenicom da imam 107 golmana i da mozemo da popunimo i trecu smenu ali imamo problem sa pronalaskom smestajnih kapaciteta.\nOno sto posebno zelim da izdvojim je cinjenica da imamo 8 dece sa Kosova i osam golmana iz Hrvatske i to samo zahvaljujuci presedniku opstine Cajetina, gospodinu Milanu Stamatovicu ,koji nesebicno godinama pomaze sport i ovaj put je odlucio da opstina Cajetina pomogne nasu decu sa Kosova i iz Hrvatske.\nGodinama sa Crvenom zvezdom idem na pripreme na Zlatibor i iskustveno znam koliko su sjajni uslovi za nas sportiste pa sam zeleo da i moji golmani na kampu budu smesteni i provedu svoje golmanske pripreme na ovoj savrsenoj planini.\nRazlog zbog kog roditelji prijavljuju decu su i nasi sjajni treneri koje predvodi supervizor naseg kampa gospodin Dragan Sretenijevic koji pravi neverovatnu logistiku i siguran sam da je struka primarni segment i razlog ovolikog broja golmana na kampu.\nI naravno kompletnu organizaciju, marketing, komunikaciju sa roditeljima, nabavku opreme, komunikaciju sa sponzorima radi sama bez dodatne pomoci, direktorka kampa, Snezana Borjan“ rekao je u jednom dahu kapiten Crvene zvezde Milan Borjan.\nGolmanski kampMilan BorjanZlatibor\nPrethodna vest VELIKA OČEKIVANJA U NADALOVOM TIMU: Ova izjava se neće svideti Đokoviću i Federeru\nSledeća vest ‘SA NEKIMA OD NJIH SE DRUŽIMO I PRIVATNO’: Urošević otkrio zbog čega su se fudbaleri Partizana povukli sa ceremonije, pa govorio o sukobu sa Rikardom i Nathom!


“Pokreni se za posao” – AGRO VESTI by agronews.rs\n“Pokreni se za posao”\nHome agro danas “Pokreni se za posao”\nNov 13, 2014 | agro danas, Kompanije, Srbija, Tržište, Vesti\t|\nZahvaljujući podršci kompanije “Philip Morris”, počinje novi, šesti ciklus nacionalnog konkursa “Pokreni se za posao”, koji pomaže pokretanje malih i porodičnih preduzeća širom Srbije, saopštila je duvanska kompanija.\nKonkurs je otvoren do 31. januara 2015. godine i svim građanima omogućava da dobrim i kreativnim preduzetničkim idejama pokrenu ili unaprede sopstveni mali biznis.\nU proteklih pet godina, zahvaljujući programu “Pokreni se za posao” pokrenuto je 385 malih i porodičnih preduzeća čime je omogućeno zaposlenje za više od 1.300 ljudi.\nKroz taj program dodeljuju se bespovratna sredstva za kupovinu opreme neophodne za pokretanje ili unapređenje sopstvenog biznisa.\nOsim toga, korisnicima je na raspolaganju veliki broj obuka, kao i savetodavna pomoć ekonomskih stručnjaka koji će ih uputiti u osnove malog preduzetništva.\n– Osnaživanje preduzetništva i kreativnih preduzetničkih ideja je neophodno za ekonomski oporavak i dalji razvoj svakog društva i njegove privrede – rekla je Jelena Preradović Stevanović iz kompanije “Philip Morris”.\nOna je dodala da je ta kompanija prepoznala mogućnost da se i sama uključi i pruži podršku kako državi, tako i svim građanima Srbije koji vide priliku da kroz pokretanje sopstvenog malog biznisa trajno reše problem nezaposlenosti.\n– U saradnji sa nevladinom organizacijom “Eneca”, upravo smo pokrenuli novi, šesti ciklus programa “Pokreni se za posao” kojim ćemo podržati još najmanje 100 dobrih preduzetničkih ideja širom naše zemlje. Veoma smo ponosni što svih 385 malih i porodičnih firmi koje smo do sada podržali u okviru našeg programa i dalje uspešno rade i šire svoje poslovanje – istakla je Preradović.\nKonkurs je otvoren do 31. januara 2015. godine, a detaljnije informacije o konkursu, načinu prijavljivanja i sam formular prijave za konkurs može se pronaći na sajtu http://pokrenisezaposao.rs navedeno je u saopštenju.\nTags: konkursphilip morrispokreni se za posaopreduzetnici\nBanca Intesa pokrenula peti godišnji konkurs Intesa Farmer\nBanca Intesa pokrenula je peti po redu godišnji ciklus Intesa[...]\nRaspisan najveći do sada IPARD poziv\nUprava za agrarna plaćanja raspisala je danas javni poziv za IPARD podsticaje iz mere 1, koja se odnosi na nabavku fizičke imovine poljoprivrednih gazdinstava


23. novembar 2021. Predsednik Odbora za ljudska i manjinska prava i ravnopravnost polova dr Muamer Bačevac\nProgram podržava norveško Ministarstvo spoljnih poslova. Mrežom upravlja odbor koji čine predsednici parlamentarnih odbora iz šest parlamenata.\nHUGEN je osnovana sa ciljem da unapredi postojeće i razvije nove mehanizme za regionalnu parlamentarnu saradnju u oblasti ljudskih prava i rodnih pitanja, kao i da pomogne u razvijanju snažnijeg parlamentarnog nadzora nad ljudskim pravima i rodnim zakonima i politikama. HUGEN predstavlja jedini oblik regionalne parlamentarne inicijative koja okuplja parlamentarne odbore nadležne za ova pitanja u regionu Zapadnog Balkana.\nNa šestom sastanku odbora HUGEN mreže, koji je održan u Beogradu, 23. novembra 2021. godine, za predsedavajućeg je izabran dr Muamer Bačevac, predsednik Odbora za ljudska i manjinska prava i ravnopravnost polova Narodne skupštine. Zahvaljujući se na ukazanom poverenju, on je istakao značaj regionalne saradnje i doprinos koji je mreža imala u uspostavljanju postzakonodavnog nadzora. Predložio je da jedan od narednih sastanaka HUGEN mreže bude održan u Novom Pazaru.


U Srbiji još 265 pozitivne na korona virus, umrlo dvoje, 23 pacijenta na respiratorima. Zbog rasta broja novozaraženih korona virusom, Krizni štab uveo nove mere: preporučene maske i na otvorenom, zabrana lokalnim samuopravama da izdaju dozvole za okupljanja.\nMeđu novoobolelima, iz Kragujevca su 22 osobe, iz Niša i Valjeva po 11, iz Vranja 10, a iz Novog Sada i Kraljeva po devet. Iz Aleksandrovca je sedam zaraženih osoba, šest iz Trstenika, a iz Loznica, Bora i Zaječara po pet, dok ostali gradovi koji su prijavili laboratorijske slučajeve imaju troje i manje zaraženih, rekla je Kisić Tepavčević.\nU poslednja 24 sata preminule su dve osobe, ukupno od početka 772 obolelih. Hospitalizovano je 365 pacijenata, a 23 je na respiratoru. U KBC „Dr Dragiša Mišovoć“ hospitalizovano je jedno dete i jedna majka, rekla je Kisić Tepavčević.\n„Deo njih se leči na intenzivnoj nezi, 17 pacijenata, a šest je na mehaničkoj ventilaciji, a troje na neinvazivnoj ventilaciji. Situacija u bolnici je stabilna. Naša trijažna ambulanta radi 24 časa i prethodnog dana su bila 42 pregleda“. Imali smo 12 hospitalizacija u prethodna 24 časa, a danas ćemo imati 11 otpusta uspešno izlečenih od korone, dodala je ona.\nKisić Tepavčević rekla je da se virusom korona u našoj zemlji najviše zaražava radno-aktivno stanovništvo, do 60 godina, koje se, navodi, najviše i kreću, a najmanje stariji.\nNavodi da su glavni „izvori“ i najveći faktori rizika zaražvanja proslave i sva druga okupljanja.\nDirektorka KBC Bežanijska kosa Marija Zdravković navela je da posebne komplikacije zaražavanjem virusa korona mogu imati pacijenti koji su HIV pozitivni, transplantirani pacijenti, dijabetičari i onkološki pacijenti.Zdravković navodi da je jako važno u ovom periodu raditi na jačanju imuniteta, unositi voće i povrće, a izbegavati pušenje, zamor i određene lekove koji utiču na imuni sistem.\nMaske obavezne u zatvorenom,na otvorenom preporuka\nKisić Tepavčević izjavila da je nošenje maske obavezno u svim zatvorenim prostorima, kao i na otvorenom kada je nemoguće održati distancu od 1,5 metra.\nKisić Tepavčević je istakla da je stručna preporuka da se maske nose i na otvorenom prostoru, navodeći da su mnoge zemlje takvu meru uvele kao obavezujuću. Razlika između obavezujuće mere i preporuke je u sankcijama, rekla je Kisić Tepavčević i dodala da ne možemo da pobedimo u borbi sa korona virusom ako ćemo svaku meru procenjivati po tome da li ćemo biti kažnjeni.\n„Stručni stav je da bi maske trebalo da se nose na otvorenom, pogotovo u pešačkim zonama gde je veliki broj ljudi. Svesni smo da je nemoguće sve stanovnike u državi kontrolisati i da je takva vrsta kontrole nije tehnički izvodljiva. U zemljama koje su je uvele kao obaveznu pokazalo se nakon dve-tri nedelje da ima efekta“, rekla je Kisić Tepavčević.\nOna je dodala da nije fraza kada se kaže da svako ima značajnu ulogu u borbi protiv korona virusa i ukazala da je stav SZO da je nošenje maski, fizička distanca i zabrana okupljanja većeg broja ljudi osnova borbe protiv korona virusa.\nU Srbiji je već nekoliko dana više od 200 slučajeva zaraženih na dnevnom nivou, da je u Hrvatskoj više od 1.000, ali ističe da to ne treba da nam bude uteha, već da treba nastaviti sa odgovornim ponašanjem.\nOdgovorno lice za mere u objektima sa vise od dvoje zaposlen\nZamenica direktora Instituta Batut Darija Kisić Tepavčević rekla je da obaveza da se u svakom uslužnom objektu odredi odgovorno lice koje kontroliše primenu mera ne odnosi i na male kioske već na objekte sa više od dvoje zaposlenih.\nMoguća oštrija kontrola na granicama u narednom period\nDarija Kisić Tepavčević izjavila da postoji mogućnost da se u narednom periodu donesu nove, strože mere, kada je reč o ulasku stranih državljana u našu zemlju i povratka naših državljana iz inostranstva.\n„U ovom momentu nismo doneli nijednu drugu preporuku nego što je trenutno na snazi. Međutim, imajući u vidu razbuktavanje epidemije, vrlo je moguće da će u narednom periodu doći do regulacije na granicama“, rekla je Kisić.\nTags: Darija Kisić Tepavčević, institut Batut, KBC Bežanijska kosa, korona virus, Marija Zdravković, proslave, treći talas korone


Vesti online / Vesti / Društvo / Naši ljudi u Slovačkoj: Ostali smo bez posla, para...\nGrupa od 50-tak radnika iz Srbije, koji su bez prethodno potpisanog ugovora o radu u našoj zemlji otišli na rad u slovački grad Trnava, ostala je, kako tvrde, bez posla, plata i rešenja za tu situaciju.\nTa grupa radnika kontaktirala je Tanjug, apelujući na pomoć, iako su se u nevolji našli, između ostalog i zato što nisu poslušali sugestije da svi koji posao traže u inostranstvu ne kreću na put bez ugovora o radu.\nU pismu koje su mejlom poslali Tanjugu ne navode da li su se obratili nekoj od institucija države Srbije, ali i Slovačke.\nOni inače tvrde da je slovačka agencija, koja ih je angažovala, zatvorena i da nisu dobili platu kao i obećanu nedeljnu akontaciju.\n* Uskoro u Srbiji: Prijavi kriminalca, dobij 1.000 dolara\n* Hoće li i Slovenija i Hrvatska postati Srbima - "obećane zemlje"\n* Put na Zapad bez povratka\nDodaju da je slovačka agencija "Rasken" sa sedištem u Trnavi, koja ih je direktno angažovala, zatvorena već sedam dana.\nPrema proceni radnika, preko te agencije u Slovačkoj je angažovano oko 500 građana iz Srbije.\nRadnik N. D. (ime i prezime poznato redakciji) kaže da je do sada radio u fabrici "Fremać" u Slovačkoj, na proizvodnji plastičnih delova za automobile i kamione.\n"U agenciju je 14. novembra upala policija (tržišna inspekcija), verovatno zbog neplaćenog poreza, vlasnici agencije su zadržani u pritvoru 48 časova, pa zatim 72 časa, barem su takve informacije stigle do nas. Danas je šesti dan kako agencija ne radi", kaže N. D.\nU fabrici u kojoj je on radio, kaže, ima oko 50 zaposlenih iz Srbije, koji su iz Novog Sada autobusima otišli na rad u Slovačku.\n"Ostali smo bez evra u džepu, hrane nam ponestaje, nervozni smo, prepušteni sami sebi...".\nObjašnjava da proteklog petka radnici nisu mogli da uzmu akontaciju, koja se inače isplaćuje na kraju svake radne nedelje (50 evra) i da bi danas po "ugovoru" trebalo da dobiju platu, ali sumnjaju da će se to desiti, jer agencija ne radi.\nU Ministarstvu za rad i Ministarstvu spoljnih poslova Srbije rekli su za Tanjug da proveravaju ceo slučaj i prikupljaju informacije.\nPrema podacima nadležnih u Slovačkoj, najviše radnika u toj zemlji dolazi iz Rumunije i Srbije, a samo u fabrikama te zemlje radi 6. 800 naših građana od kojih većina nema dozvolu za rad.


Krovna evropska kuća pohvalila rad Odbojkaškog saveza BiH - N1\nKrovna evropska kuća pohvalila rad Odbojkaškog saveza BiH\nOstali sportovi Autor:N1 BiH19. sep. 202120:24\nIzvor: Adnan Talić (Odbojkaški savez BiH)\nGeneralna skupština je održana u toku završnice Evropskog prvenstva za muškarce koja se održava upravo u Poljskim Katovicama.\nNakon brojnih aktivnosti i rezultata u protekle dvije godine, Odbojkaški savez Bosne i Hercegovine je na poziv predsjednika CEV-a Aleksandra Boričića, a kao primjer dobre prakse u nacionalnim federacijama, predstavio rezultate rada u prezentaciji generalnog sekretara Adnana Talića.\n“Za rad u proteklom periodu dobili smo samo riječi hvale od delegata skupštine, članova Upravnog odbora CEV-a te predsjednika Boričića. Ovo će biti vjetar u leđa za nastavak dobre prakse u savezu, te za ostvarivanje još bolje saradnje sa Evropskom odbojkaškom konfederacijom”, istakao je generalni sekretar Odbojkaškog saveza BiH, Adnan Talić.\nPodsjećamo, OS BiH je nakon organizovanja Evropskog prvenstva za juniorke u Zenici, također organizovalo kvalifikacioni turnir za Evropsko prvenstvo i dva turnira CEV Srebrene lige te ostvarila dva najveća uspjeha u historiji odbojke u našoj zemlji osvajanjem CEV Srebrene lige i plasmanom na Evropsko prvenstvo.


Vesti online / Srpski informativni portal / Smene u MUP-u: Odlaze tri policijska generala\nSmene u MUP-u: Odlaze tri policijska generala\n- Oni se već duže vreme nalaze u nemilosti vrha MUP. Simiću se zamera slab rad saobraćajne policije u kojoj vlada velika korupcija. Mnogima se čini da se on više bavi privatnim stvarima, nego policijom. Čak je pre nego što je postao načelnik saobraćajne policije bio pod istragom BIA zbog korumpiranih saobraćajaca na autoputu, kojima je bio nadređen.\nZa Tomaševića vlada uverenje da više gleda kako da se zbliži sa političkim strukturama nego što se bavi svojim poslom, kaže izvor "Vesti". Ova dvojica generala na funkcije su došli sa Dačićevim postavljenjem za ministra policije i za njih se po kuloarima priča da su kadrovi SPS.\nPromene u kriminalističkoj policiji\nPre nekoliko dana u Upravi kriminalističke policije došlo je do imenovanja devet novih pomoćnika, načelnika odeljenja i odseka. U pitanju nisu dramatične promene u kriminalističkoj policiji, već su postavljeni načelnici na odavno upražnjena mesta. Neki od njih su već duže vreme bili vršioci dužnosti načelnika, pa je to sada samo formalizovano.\n- General Bjelić je odgovaran za prilično alarmantno stanje kriminala u Beogradu. Zamera mu se i ponašanje njegovog sina, koji takođe radi u policiji i koji je učestvovao u nekoliko incidenata. Kap je prelila čašu serija tekstova u novinama o navodnom kriminalu u Upravi za strance, a za koje se sumnja da su "naručeni" i pisani na Bjelićevu inicijativu, čime je oblaćena cela policija. Pre dva meseca Veljović je tražio njegovo razrešenje, ali Dačić tada to nije odobrio - dodaje izvor "Vesti" iz MUP Srbije.


Lukašenko: Neću se vakcinisati protiv korone - 25.12.2020, Sputnik Srbija\nLukašenko: Neću se vakcinisati protiv korone\nPredsednik Belorusije Aleksandar Lukašenko izjavio je da se neće vakcinisati protiv virusa korona. 25.12.2020, Sputnik Srbija\nOn je zasluzen viden patrot, ne Merkel ,Jhonson ili Makron pa da ne pricamo za Tramp .Takvi ljudi mamu jednus ragja ziveo Lukasenko.\nsvet, vesti, evropa, aleksandar lukašenko\n20:49 25.12.2020 (Osveženo: 22:42 03.08.2021)\nPredsednik Belorusije Aleksandar Lukašenko izjavio je da se neće vakcinisati protiv virusa korona.\n„Ja spadam među te skeptičare... Već sam rekao ministru zdravlja, odobrio je to, on je kod nas glavni, da se neću vakcinisati“, izjavio je Lukašenko tokom razgovora sa kolektivom Gradske dečje infektivne klinike u Minsku, prenela je televizija ONT.\nOn je dodao da je planirano da se na proleće širom Belorusije vakciniše oko 1,2 miliona ljudi.\n„O kom broju će biti reč zavisi od vas, lekara. Možda i dva miliona, u zavisnosti od toga kako će se ljudi odazvati“, dodao je on.\nRanije je ministar zdravlja Belorusije Dmitrij Pinevič izjavio da je Ministarstvo izdalo potvrdu o registraciji ruske vakcine protiv virusa korona „Sputnjik Ve“, nakon čega će biti moguća njena upotreba u Belorusiji.\nPrema rečima ministra, masovna vakcinacija protiv virusa korona u zemlji započeće u januaru sledeće godine, a koristiće se strane vakcine koje se sada nabavljaju.\nPodsetimo, Lukašenko je u julu saopštio da je, prema zaključcima lekara, asimptomatski „na nogama“ prebolovao virus koronu. On je u decembru rekao da se nada da se neće po drugi put zaraziti kovidom 19.\nVeoma važan rezultat ispitivanja ruske vakcine „Sputnjik V“ u Belorusiji\nLukašenko: Namerno su me zarazili koronom\n29 Decembar 2020, 00:37


LJubiša Tumbaković | Srpskainfo\nSelektor reprezentacije Srbije Ljubiša Tumbaković je u izjavi za špansku “Marku” poprilično opleo po napadaču Real Madrida i “orlova” Luki Joviću.\nEvropska kuća fudbala (UEFA) je donijela odluku da će se baraž meč za EP 2021, između Srbije i Norveške, odigrati 8.oktobra.\nOdloženo je Evropsko prvenstvo u fudbalu, te će za plasman na isto FS Srbije imati više vremena za pripremu piše Blic.\nIZNENAĐENJE NA SPISKU Tumbaković vraća Branislava Ivanovića\nSelektor fudbalske reprezentacije Srbije Ljubiša Tumbaković otkrio je sprema iznenađenje za Baraž Lige nacija i da razmišlja da u reprezentaciju pozove i – Branislava Ivanovića.\nTUMBAKOVIĆ OPTIMISTA "Norveška jaka, ali možemo do željenog rezultata"\nSelektor fudbalske reprezentacije Srbije Ljubiša Tumbaković gostovao je u jutarnjem program Radio televizije Srbije u kojem je govorio o šansama da se “orlovi”kroz baraž plasiraju na Evropsko prvenstvo\nNI RIJEČ O HRVATSKOJ Tumbaković skoncentrisan samo na baraž\nU Bukureštu je održan žrijeb za Evropsko prvenstvo u fudbalu 2020. godine na koje će kroz baraž Lige nacija pokušati da se izbori i Srbija.\nSportski direktor fudbalske reprezentacije Srbije Vladimir Matijašević demantovao je natpise u medijima da se sprema smjena selektora Ljubiše Tumbakovića.\nIGRAČI I SAVEZ NEZADOVOLJNI Sprema se smjena Tumbakovića\nIzvršni odbor Fudbalskog saveza Srbije razmatra mogućnost smjene selektora reprezentacije Ljubiše Tumbakovića, prenio je Informer.\nTumbaković: Ima dobrih nagovještaja\nSelektor fudbalske reprezentacije Srbije Ljubiša Tumbaković, poslije remija protiv Ukrajine 2:2, izjavio je da je bilo dobrih nagoveštaja i ocijenio da ekipa do baraža u martu mora da pronađe formu.\nPROBLEMI ZA TUMBAKOVIĆA Srbija ostala bez povrijeđenih Kostića i Pavkova\nSPISAK TUMBAKOVIĆA Debitant Despotović, opet nema Jovića, Lazovića i Kataija\nSelektor fudbalske reprezentacije Srbije Ljubiša Tumbaković objavio je spisak igrača za posljednja dva meča kvalifikacija protiv Luksemburga (14. novembar) i Ukrajine (17. novembar).\nDETALJI SKANDALA Tumbaković: Morao sam Jovića da ISKLJUČIM IZ REPREZENTACIJE\nSelektor fudbalske reprezentacije Srbije Ljubiša Tumbaković riješio je da razbije zid ćutanja o slučaju Luke Jovića, kog je precrtao nakon što je napadač Reala samoinicijativno napustio nacionalni tim poslije meča s Portugalom pred put u Luksemburg.\nTUMBAKOVIĆ O JOVIĆU "Kad bude htio razgovor, tu sam"\nSelektor Srbije Ljubiša Tumbaković pozvao je Luku Jovića da problem koji je nastao riješe razgovorom.\nAPEL OCA LUKE JOVIĆA "Ne stavljajte mog sina na stub srama"\nMilan Jović, otac reprezentativca Srbije Luke, pozvao je medije da ne stavljaju njegovog sina na stub srama i istakao da očekuje da se situacija između selektora i mladog napadača riješi razgovorom.\nTUMBAKOVIĆ NEZADOVOLJAN "Mnogo negativnih stvari u igri Srbije"\nSrbija je osvojila tri boda u Litvaniji, ali utisak nakon meča nije bio dobar. Puno problema u odbrani, bezidejna igra u prvom dijelu sve su to razlozi za brigu selektora LjubišeTumbakovića .\nSUKOB U REPREZENTACIJI Tumbaković: Pitajte Luku da li je bio povrijeđen\nSelektor Srbije Ljubiša Tumbaković potvrdio je informacije španskog lista As da je Luka Jović kažnjen nepozivanjem u reprezentaciju za mečeve protiv Paragvaja i Litvanije zbog načina na koji je mladi igrač saopštio da je povrijeđen i da neće igrati protiv Luksemburga.\nŠpanski list “As” otkriva da je napadač Real Madrida Luka Jovića kažnjen od strane novog selektora Srbije Ljubiše Tumbakovića i to zbog reakcije nakon meča sa Portugalijom. Španski list navodi da izostavljanje mladog napadača nije posljedica neigranja u “kraljevskom klubu”, već vid disciplinovanja Jovića.\nFudbalski trener Dragoslav Stepanović otvoreno je istakao da nije zadovoljan onim što pokazuje reprezentacija Srbije pod vođstvom novog selektora Ljubiše Tumbakovića.\nTUMBAKOVIĆ ZADOVOLJAN "Može bolje ali smo dobili odgovore na neka pitanja"\nJOŠ JEDAN POZIV Tumbaković zvao Rockova\nSelektor Srbije Ljubiša Tumbaković naknadno je pozvao golmana Vojvodine Emila Rockova, kojem je ovo prvi poziv u nacionalni tim.


Gasprom: Moguć prekid isporuke gasa Evropi\nKIJEV, MOSKVA - Gasprom je obavestio Evropsku komisiju (EK) o mogućem prekidu isporuka ruskog gasa zbog toga što je Naftogas Ukrajine prebačen na režim avansnog plaćanja, saopštila je ruska kompanija. Rusija je prekinula isporuke gasa Ukrajini, a tranzit gasa u Evropsku uniju iznosi 185 miliona kubnih metara dnevno.\nGasprom je istakao obavezu Naftogasa da obezbedi tranzit gasa u treće zemlje u skladu sa uslovima postojećeg ugovora, i očekuje da ukrajinska kompanija striktno poštuje svoje obaveze, preneo je Interfaks. U isto vreme, Evropska komisija je blagovremeno obaveštena o mogućim prekidima tranzita gasa u slučaju da Naftogas neovlašćeno preuzima gas iz tranzitnih tokova, navodi se u saopštenju.\nGasprom je već preduzeo i preduzimaće i ubuduće maksimalne napore usmerene da spreči moguće poremećaje u tranzitu gasa za evropske kupce, dodaje se u saopštenju. "Danas je objavljeno da su isporuke gasa smanjene na nulu. Ostao je samo tranzit u evropske zemlje od 185 miliona kubnih metara dnevno", rekao je ministar energetike i rudarstva Ukrajine Jurij Prodan, a prenosi Itar tas. "Spremni smo na takav razvoj događa. Garantujemo pouzdano snabdevanje gasom ukrajinskih potrošača", dodao je ministar.\nAvansno plaćanje gasa za Ukrajinu, Gasprom podneo tužbu protiv Naftogasa\nGasprom je danas od 10,00 časova po moskovskom vremenu, kada je istekao rok za plaćanje duga od 1,9 milijardi dolara, uveo za Naftogas Ukrajine avansno plaćanje gasa a istovremeno je Stokholmskom sudu tužio Naftogas za 4,5 milijarde dolara. Odluka je doneta zbog hroničnog neplaćanja Naftogasa Ukrajine, saopštio je Gasprom, a prenosi Itar tas. Neizmirene obaveze za ruski gas iznose 4,458 milijardi dolara, od toga je 1,451 milijarda za novembar i decembar 2013, a 3,007 milijardi dolara za april i maj 2014. godine, precizirao je Gasprom. Prema preliminarnom obračunu, ukrajinska strana nije platila ni za jun, a od danas Naftogas Ukrajine dobija ruski gas samo za plaćeni iznos.\nGasprom se obratio međunarodnom sudu u Stokholmu s tužbom protiv Naftogasa Ukrajine zbog neplaćanja duga od 4,5 milijardi dolara i neispunjavanja obaveza iz ugovora od 19. januara 2009. o kupoprodaji prirodnog gasa u periodu od 2009. do 2019, kao i zbog neplaćanje tekućih isporuka, navedeno je u saopštenju. Istovremeno, gas za evropske potrošače se isporučuje u punom obimu, rekao je zvanični predstavnik Gasproma, Sergej Kuprijanov. U ovom momentu Naftogas Ukrajine ništa nije uplatio Gaspromu, naglasio je on. Kako je dodao, mehanizam "uzmi i plati" je i dalje na snazi, bez obzira što je za Ukrajinu uveden sistem pretplate za gas, preneo je Itar tas. Odluka o daljim aktivnostima u vezi ukrajinskog duga za gas biće doneta danas nakon izvešta direktora Gasrpoma Alekseja Milera ruskom predsedniku Vladimiru Putinu, rekao je novinarima potpredsednik vlade, Arkadij Dvorkovič. On je, na Svetskom kongresu o nafti, dodao da su, što se tiče konkretnih uslova isporuka među kojima je i avansno plaćanje, pregovori vođeni do poslednjeg momenta, a konsultacije se nastavljaju. Danas bi trebalo da bude podnet izveštaj direktora Gasproma i ministra energetike predsedniku i vladi. Posle toga će biti donete odluke, rekao je Dvorkovič.\nNaftogas tuži Gasprom: Preplatili smo šest milijardi dolara\nNaftogas Ukrajine je podneo tužbu Arbitražnom sudu u Stokholmu sa zahtevom da se uspostavi pravedna tržišna cena za gas koji Gasprom ispostavlja Ukrajini, saopštila je danas ta ukrajinska kompanija. Tužba takođe sadrži zahtev da se obračuna koliko je, zbog visoke cene, preplaćeno za gas koji je ruski monopolista isporučio Naftogasu Ukrajine od 2010. godine, a što prema proceni ukrajinske kompanije iznosi šest milijardi dolara, preneo je Interfaks.\nKiparski gas rešenje za centralnu Evropu?\nKipar bi mogao da snabdeva Bugarsku i druge centralno-evropske zemlje prirodnim gasom, čime bi se smanjila velika zavisnost tog regiona od ruskih isporuka gasa, izjavio je danas bugarski ministar spoljnih poslova, Kristijan Vigenin, nakon razgovora sa kiparskim kolegom Janisom Kasulidesom. Vigenin je poručio da bi Kipar mogao da ima veoma važnu ulogu u takozvanom "koridoru sever-jug", kojim bi gas bio isporučivan centralnoj Evropi preko Grčke, prenosi agencija AP.\nBugarski ministar je poručio da njegova zemlja ne može u potpunosti da nađe zamenu za ruski gas, ali da postoji opcija da Kipar u budućnosti postane dostavljač gasa, iako je tek potrebno razraditi tu ideju. Kipar je blizu svoje južne obale otkrio nalazište gasa za koje se procenjuje da ima od 3,6 do šest biliona kubnih stopa gasa, a u toku su istraživanja u cilju otkrivanja eventualnih novih nalazišta.\nDatum: 16.06.2014 Izvor: Tanjug


Subotička mlekara najavljuje ekspanziju na tržište EU\nAktuelno / Štampa / Subotička mlekara najavljuje ekspanziju na tržište EU\nObjavljeno 22.08.2012. na Rast.rs\nDatum: 22.08.2012.Izvor: Rast.rs\nMlekara Subotica je prva domaća mlekarska industrija sa dozvolom za izvoz u zemlje Evropske unije.\nNakon što je u novembru 2010. godine Mlekara Subotica postala prva mlekara u Srbiji sa dozvolom za izvoz proizvoda na tržište Evropske unije, ovo preduzeće svakog meseca izvozi pet odsto svog prometa, odnosno 50 tona proizvoda na tržište EU. Milan Grujić, generalni direktor Mlekare Subotica za „Dnevnik” objašnjava da se proizvodi subotičke Mlekare na evropsko tržište plasiraju preko distributera.\nU Sloveniji smo pozicionirani u svim velikim lancima, poput Mercatora, Tuša, Špara… Moram da priznam da proces dobijanja dozvole za izvoz u zemlje Evropske unije nije ni malo jednostavan – postoje brojni zahtevi koji prethodno moraju biti ispunjeni. Posebno smo ponosni što smo prvi u zemlji dobili dozvolu za izvoz i što naši proizvodi danas mogu da se kupe u svim većim gradovima širom EU. Na policama marketa u Austriji, Holandiji i Francuskoj mogu se naći subotički „zdravo” jogurt, kajmak, pavlaka, krem maslac, beli sir itd. Dalji pregovori su u toku, te očekujemo da ćemo od jeseni dodatno povećati količine prodaje na tržište Evropske unije kaže Grujić.\nPored izvozne dozvole za EU, Mlekara Subotica ispunjava i druge visoke standarde, kao što su: ISO 9001, HACCP, BRC, Halal, ISO 14001 i IFS. Kompanija posluje u sastavu Danube Foods grupe koja je investirala u modernizaciju proizvodnih pogona, sirovinsku bazu i kvalitet sirovog mleka, automatizaciju proizvodnih linija, rashladne uređaje za trgovinske lance.


Kamioni mogu nesmetano da ulaze i izlaze na graničnim prelazima - ali spoljnoj trgovini će trebati vremena da se oporavi od pandemije korona virusa.\nU prva četiri mjeseca ove godine Republika Srpska je ostvarila izvoz od 1,049 milijardi KM, odnosno 11,7 odsto manje nego u istom periodu prošle godine, a uvezla je robu u vrijednosti 1,39 milijardi maraka, što je 9,7 odsto manje. Ipak, mnoge firme su i tokom pandemije radile punom parom, kao što je kotorvaroški "Dermal R" koji se bavi proizvodnjom obuće.\nDirektor firme, Radenko Bubić, objašnjava da većina stranih preduzeća - naročito u Italiji, drugom najvažnijem spoljnotrgovinskom partneru Republike Srpske - čeka da se u privredi ponovo aktiviraju krupniji igrači.\n"Uglavnom čekaju narudžbe. Mi smo neke dobavljače koje smo imali, uglavnom čekaju narudžbe, ne mogu da otvaraju fabrike zbog sitnih naloga. Mislim da krajem pandemije neće privreda moći odmah normalno startovati, neki će krenuti od nule, neki će krenuti sa polovinom kapaciteta, a ima i firmi koje su radile, i koje će nastaviti, punim kapacitetom", kaže Radenko Bubić, vlasnik preduzeća "Dermal R" Kotor Varoš.\nBubić ističe da su oni radili punim kapacitetom tokom pandemije, jer njihovi dobavljači repromaterijala iz Austrije i Njemačke nisu pauzirali proizvodnju. Po pitanju uvoza i izvoza, najmanje 70 odsto je stalo, procjenjuju u Udruženju prevoznika. Većina prevoznika trenutno ima parkirane kamione i čeka oporavak privrede, kaže Nikola Grbić.\n"Pogotovo, ako uzmemo u obzir, da uvoz robe ili izvoz robe, bukvalno 60-70 odsto je bio prema Italiji, sad taj dio je zaista smanjen na nekih 20-30 odsto, gdje bukvalno iz Republike Srpske teško vam je naći turu da ide za Italiju, a iz Italije još teže vratiti povrat odozgo", kaže Nikola Grbić, predsjednik Udruženja prevoznika.\nU Privrednoj komori Republike Srpske objašnjavaju da je za našu privredu vrlo važno epidemiološko stanje u zemljama kao što su Srbija, Italija, Njemačka i Austrija, jer se to na nju direktno odražava. Trebaće još puno vremena da privreda proradi u punom kapacitetu kao prije pandemije, ali ima razloga za optimizam, poručuju iz komore.\n"Imaćemo vjerovatno još lošije podatke kada je u pitanju maj, međutim očekujemo da će veliki dio preduzeća koji još uvijek ne radi u Italiji, početkom juna da počne sa radom, što će se naravno direktno odraziti i na narudžbe prema našim firmama koje rade upravo za te italijanske kompanije", rekao je Vladimir Blagojević, portparol Privredne komore Republike Srpske.\nOd početka godine, Srpska je najveću vrijednost izvoza ostvarila u poslovanju sa Hrvatskom - 154 miliona KM, dok je Italija na drugom mjestu, sa 131 milionom maraka. Što se tiče uvoza u Srpsku, Srbija drži prvo mjesto, sa uvezenom robom vrijednom 244 miliona KM.\nU posljednja 24 časa preminulo 70 ljudi od korone\nNema pozitivnih na korona virus u protekla 24 časa


“Sjeverni tok dva” u potpunosti završen – Biznis.ba\n“Sjeverni tok dva” u potpunosti završen\nobjavljeno 10. sep 2021. u 09:20\nGasovod “Sjeverni tok dva” u potpunosti je završen, saopštio je ruski energetski gigant “Gasprom”.\nPredsjedavajući Upravnom odboru “Gasproma” Aleksej Miler potvrdio je da je izgradnja gasovoda završena.\n“Predsjedavajući Upravnom odboru ‘Gasproma’ Aleksej Miler rekao je na sastanku jutros u 7.45 časova da je izgradnja gasovoda ‘Sjeverni tok dva’ poptuno završena”, navodi se u objavi na nalogu “Gasproma” na “Telegramu”.\nSaopštenje je izdato nakon što je kompanija “Sjeverni tok dva AG” ranije navela da je u ponedjeljak, 6. septembra, završeno postavljanje cijevi.\nIz kompanije su naglasili da je cilj da se gasovod pusti u rad prije kraja godine.\nProjekat “Sjeverni tok dva” predviđa izgradnju dva kraka gasovoda ukupnog kapaciteta 55 milijardi kubnih metara gasa godišnje, od obale Rusije, preko Baltičkog mora, do NJemačke. U izgradnji gasovoda učestvuju brojne evropske kompanije.\nProtiv izgradnje gasovoda “Sjeverni tok dva” aktivno se bori Ukrajina, koja se plaši da će izgubiti prihode od tranzita ruskog gasa, kao i brojne evropske zemlje, uključujući Poljsku, Letoniju i Litvaniju.


Od idućeg leta, samo 214 alpinista dnevno može na Mon Blan\nTanjug 6. septembra 2018. 15:01\nPARIZ – Od leta 2019, samo 214 alpinista dnevno moći će da se penje na Mon Blan, a pristup „krovu Evrope“ biće ograničen sistemom kvota koji će odgovarati prijemnim kapacitetima skloništa, javljaju danas francuski mediji.\nOvo je prvi put da Francuska uvodi takav propis za osvajanje jednog planinskog vrha, a list „Parizjen“ ovu novinu u toj zemlji, koja pokreće polemiku, naziva „malom revolucijom u svetu planinarenja“.\nSledeće godine, alpinisti koji budu želeli da se na Mon Blan penju uobičajenom putanjom – s polazištem iz Sent-Žervea, moraće da raspolažu nekom vrstom „dozvole za penjanje“, koja će im biti izdata samo ako su dobili rezervaciju u jednom od tri skloništa (Ni d’Egl, Tet Rus, Gute) koja se nalaze na toj putanji.\nOva skloništa imaju ukupno 214 mesta, pa je to kvota za alpiniste kojima će na dnevnom nivou biti dozvoljeno da koriste uobičajenu putanju.\nGradonačelnik Sen-Žervea, Žan-Mark Peje, godinama se borio za uvođenje propisa za ograničenje pristupa Mon Blanu, koji je, kako on navodi, previše ljudi posećivalo – 20.000 ljudi svake godine, ostavljajući pritom iza sebe smeće.\nUz to, zbog neiskustva pojedinaca, prilikom penjanja dolazilo je i do nesrećnih slučajeva.\nDo sada su pristalice „planine kao slobodnog prostora dostupnog svima“ uvek imale poslednju reč, ali je u ponedeljak na sastanku koji su organizovale vlasti Gornje Savoje, u prisustvu spasilačkih planinskih službi, vodiča, upravnika skloništa i gradonačelnika Sen-Žervea, doneta odluka o ograničenju broja alpinista u pohodu na čuveni vrh.


Đilas ne oprašta greške\nSmena direktora Javnog komunalnog preduzeća „Beogradski vodovod i kanalizacija“ samo je jedna u nizu koju je za proteklih godinu dana, koliko je na čelu grada, inicirao Dran Đilas. Interesantno je da su većina smenjenih direktora kadrovi Demokratske stranke, ili su na rukovodeća mesta došli na njen predlog.\nSamo mesec i po dana pošto je izabran za gradonačelnika, Đilas je sa mesta predsednika Upravnog odbora GSP „Beograd“ smenio Slavena Ticu, koji je pre ove funkcije bio na čelu najvećeg gradskog prevoznika. Razlog za smenu bio je to što je Tica, po odlasku sa funkcije, uputio zahtev GSP „Beograd“ da mu se isplati 2.985 sati prekovremenog rada koje je ostvario od novembra 2003. do 31. avgusta 2008. godine. Izrevoltiran ovakvim postupkom, gradonačelnik je tada rekao da „svako ko se prihvati najviših dužnosti i funkcija u gradskim institucijama i preduzećima od vitalnog značaja, ne bi trebalo da očekuje da ima fiksno radno vreme”. Prema njegovom mišljenju, Ticin potez bio je nemoralan.\nSamo desetak dana posle ovog događaja, sekretar za zdravstvo dr Dragana Jovanović zatražila je hitnu smenu direktora kliničko-bolničkih centara „Bežanijska kosa”, „Zemun” i „Zvezdara”, kao i čelnika domova zdravlja „Palilula” i „Zvezdara” zbog, kako je tada navela, „grubih propusta u sprovođenju javnih nabavki i nenamenskog trošenja novca“. Ove optužbe tada su iznenadile i same direktore, ali i gradsku vlast. Ipak, gradonačelnik je tim povodom formirao specijalnu komisiju za zdravstvo koja je utvrdila nepravilnosti u radu kliničko - bolničkih centara „Bežanijska kosa“ i „Zemun“ koji su, prema njenom mišljenju, uticali na smanjenje kvaliteta pružanja zdravstvenih usluga.\nIz istih razloga, Agencija za budžetsku reviziju kontrolisala je rad domova zdravlja na Zvezdari i Paliluli, i utvrdila propuste, što je rezultiralo smenom direktorki ove dve ustanove početkom decembra prošle godine, koje su inače bile kadrovi DS. U februaru ove godine smenjeni su i direktori KBC „Bežanijska kosa“ i „Zemun“, dok je direktor KBC “Zvezdara“ podneo ostavku, iako u ovoj ustanovi nisu utvrđeni propusti u radu. Ni jedan od ove trojice na ovim funkcijama nije bio na predlog demokrata, već G17 plus i DSS. Povodom slučaja u zdravstvu i tadašnji član Gradskog veća zadužen za ovu oblast Vladan Šubarević (DS) ponudio je svoju ostavku, koju je gradonačelnik Đilas prihvatio.\nU martu ove godine iznenada je smenjen i Igor Miklja, sekretar za sport i omladinu. Činilo se da razlozi nisu bili poznati ni samom Miklji, koji o tome nije želeo ni da govori, ali se spekulisalo da je ona bila posledica niza grešaka u radu kao i dešavanjem sa dvoranom “Pionir”, kojoj je zbog milionskih dugovanja isključena struja, dok je KK “Partizan” i “Crvena zvezda”, i pored dugovanja od 20 miliona dinara, omogućeno da nastavi sa normalnim korišćenjem hale. Neposredno posle smene Miklja se oglasio i rekao da mu je Đilas SMS porukom zamerio da je “ugrozio interese grada”.\nNa sednici gradskog parlamenta 22. juna ove godine smenjena je i direktorka DZ „Novi Beograd“ Katarina Vekić čiju je ostavku Đilas zatražio krajem maja, pošto je u tom domu zdravlja od bakterijskog meningitisa preminula šesnaestomesečna devojčica N.T.\nBeogradsku javnost zaintrigirao je i slučaj gradskog menadžera Saše Vlaisavljevića (DS), koji se na funkciji zadržao tek tri nedelje. Njegov dolazak na mesto pomoćnika gradonačelnika za ekonomski razvoj, Đilas je najavio još krajem prošle godine. On je na funckiju stupio 1. jula, ali je posle nepunih mesec dana podneo ostavku. Iako u šturom saopštenju nije naveden razlog, spekulisalo se da je razlog tome bilo neslaganje sa gradonačelnikom Đilasom.\nPoslednja kadrovska promena među rukovodećim ljudima u gradu je najava smene generalnog direktora JKP „Beogradski vodovod i kanalizacija“ Vladimira Taušanovića, koja je uslediti na sutrašnjoj sednici Skupštine grada. Taušanović je inače na ovoj funkciji na predlog DS, a njegovu smenu je, prema nezvaničnim informacijama, inicirao Đilas jer je nezadovoljan poslovanjem ovog preduzeća. I Željko Đukanović, direktor Direkcije za javni prevoz, čijim je radom gradonačelnik takođe enzadovoljan, biće razrešen na sednici Skupštine grada 17. septembra.\nSvim ovim smenama koje su usledile za proteklih godinu dana, gradonačelnik je pokazao, kako je i sam više puta isticao, da niko nije nedodirljv i zaštićen, bez obzira što je pripadnik iste stranke kao i on. Ipak, za eventualne promene među kadrovima koje predlažu druge stranke koje učestvuju u gradskoj vlasti, neophodan je međupartijski dogovor.


IZRAELSKI PROFESOR ŠOKIRAO SVET: Šta god mi radili, koronavirus nestaje sam od sebe nakon 70-ak dana\nOn tvrdi da je zatvaranje zemalja slučaj "masovne histerije".\nProfesor Ajzak Ben-Izrael izneo je kontroverzne tvrdnje o Kovidu-19, ali su iste naišle na kritike, jer ne postoji zemlja koja bi mogla da se koristi kao primer.\nŠef programa bezbednosnih studija na Univerzitetu u Tel Avivu istakao je da će svi napori da se zaustavi širenje virusa dovesti do istog rezultata jer je virus "samoograničavajući" i dostiže maksimum nakon 40 dana, posle čega kreće da naglo opada, kako piše "Telegraph".\nOn tvrdi da dnevni procenat zaraženih na početku iznosi oko 30 procenata, te da opada na 10 procenata posle šest nedelja, a da na kraju dostiže nivo manji od pet odsto i to svega nedelju dana kasnije.\n"Naša analiza pokazuje da je to jedan te isti obrazac u svim zemljama. Iznenađujuće da je ovaj obrazac uobičajen kako ze zemlje koje su preduzele žestoki karantin, time parališući sopstvenu ekonomiju, tako i za zemlje koje su imale daleko blažu politiku i nastavile sa uobičajenom svakodnevicom", istakao je predsedavajući Nacionalnog veća za istraživanje i razvoj Izraela.\nIpak, nijedna država nije primenila iste mere socijalnog distanciranja i odbrane protiv korona virus, pa je teško praviti poređenja.\nKada su Ben-Izraela pitali kako će virus umreti bez ikakve intervencije, on je jednostavno odgovorio da "nema objašnjenje". "Postoje različite pretpostavke. Možda je to povezano sa klimom, ili virus ima svoj životni vek", zaključio je on.\nAjzak Ben-Izrael istakao je da je ipak pristalica socijalnog distanciranja i da bi ova jednostavna mera bila dovoljna, te da karantin nije neophodan.


Britance će lečiti Amazonov glasovni asistent Aleksa\nTanjug 10. jula 2019. 14:41\nLONDON – Britanska državna zdravstvena služba udružuje se sa Amazonom radi pružanja medicinskih saveta za uobičajena oboljenja poput migrene i gripa i to putem Alekse, glasovnog asistenta američkog tehnološkog diva, a s ciljem da se pomogne većem broju pacijenata kod kuće i da se srežu troškovi.\nPlan je da se pacijentima – posebno starijim osobama, slepima i onima koji nisu u mogućnosti da pristupe internetu preko tradicionalnih uređaja – putem korišćenja glasovne komande obezbedi dostupnost informacijama koje je verifikovala Nacionalna zdravstvena služba (NHS), saopštila je britanska vlada, izveštava Rojters.\nS ovim dogovorom Amazon nastavlja širenje u zdravstvenom sektoru, nakon kupovine onlajn apoteke PilPek (PillPack) prošle godine i uspostavljanja saradnje s Berkšir Hatavejem i „JPMorgan Čejs“-om u Sjedinjenim Državama s ciljem smanjenja zdravstvenih troškova za stotine hiljada njihovih zaposlenih, navodi Rojters.\nLekar opšte prakse, koji se često naziva „porodični lekarom“, obično je prva instanca kojoj se obraća osoba koja se oseća loše.\nAmazonovi uređaji koji omogućavaju pristup glasovnom asistentu Aleksa, kao što su „Ećo“ i „Ećo Dot“, koštaju u rasponu od oko 50 funti do više od 200 funti.\nAlgoritam američke kompanije koristi informacije sa NHS-ovog veb sajta za davanje odgovora na glasovna pitanja tipa: „Aleksa, kako da lečim migrenu?“, ili „Aleksa, koji su simptomi malih boginja?“, navodi britanska agencija.


Italijani tvrde da je numera „Loco, Loco” grupe „Hurricane” plagijat\n14:25 >> 14:39\nFanovi italijanskog pevača neprestano komentarišu kako je stih ram ba ba bam zapravo zaštitni znak muzičara konkurentske zemlje\nPredstavnice Srbije za „Pesmu Evrovizije”, članice grupe „Hurricane” suočile su se optužbama da je numera „Loco Loco” plagijat i da je ukradena od Italijana. Međutim, istina je sasvim drugačija.\nNaime, fanovi italijanskog muzičara Luke Marcana, u komentarima ispod objava koji se tiču grupe „Hurricane” ne prestaju da postavljaju linkove njegove pesme „Loca”, tvrdeći da su ga srpske predstavnice izvršile krađu. Međutim, ono u šta nisu upućeni i što je zapravo prava istina jeste da je numera „Loco, loco” izašla mnogo pre numere Loca koju peva italijanski pevač „Aka 7even”.\nNumera predstavnika Italije, ugladala je svetlost dana u u aprilu ove godine, dok su „Hurricane” objavile svoju pesmu još početkom marta, što će reći da su optužbe fanova neosnovane. Iako obe pesme imaju dobro prepoznatljiv stih„ram-ba-ba-bam” i „loco” (u njegovoj verziji “loca”), drugih sličnosti nema. No uprkos svemu, obožavatelji Italijana tvrde da je „ram-ba-ba-pam” Lukin zaštitni znak.\nPoslušajte i sami ove dve numere, pa donesite zaključak.\nPodsetimo, Sanja Vučić, Ksenija Knežević i Ivana Nikolić će večeras braniti boje naše zemlje, a pred večerašnji nastup izjavile su da uzbuđenje raste, ali da treme još uvek nema.\nRam ba ba bam! „Hurricane” napravile pometnju na Tviteru, organizatori Eurosonga im zahvalni\nEvrovizija 2021. grupa Hurricane italija Plagijat


Zatvara se Kopenhagen Fur - najveća aukcijska kuća za krzno na svetu - Harper‘s Bazaar\nDanska vlada želi da zabrani proizvodnju nerca u zemlji do 2022. godine.\nNajveća svetska aukcijska kuća za krzno, danska kompanija Kopenhagen Fur, trebalo bi da se zatvori nakon vladinog naloga da se iz straha od COVID-19 uništi celokupna populacija kuna u zemlji. Ovo označava kraj ere u Danskoj, koja je do prošle nedelje bila najveći svetski proizvođač nerca.\nPremijerka Mette Frederiksen iznenadila je sve kada je 4. novembra rekla danskim poljoprivrednicima da počnu sa ubijanjem svojih stada. U severnoj regiji zemlje je mutirana varijacija korona virusa zarazila evropske kune, vrste koje se uzgajaju zbog krzna, što je dovelo do naredbe da se ubiju milioni životinja. U celoj je zemlji zaraženo najmanje 216 od 1.139 farmi krzna.\n„Čak i ako neki poljoprivrednici nekako prežive, nema budućnosti“, rekla je premijerka. Vlada želi zabraniti proizvodnju u Danskoj do 2022. To znači da će uzgoj životinja biti eliminisan, čime će se faktički zaustaviti industrija.


Vesić: SNS ne pristaje na zahteve opozicije da se Vučiću zabrani bavljenje politikom\nBEOGRAD - Vesić je rekao da je opozicija "shvatila" da je taj dijalog način "da oni dodju na vlast i da uređuju mediji i odredjuju šta će ko da piše i vrate Dragana Đilasa u RTS i REM".\nBakić: Oružana sila jedini način smene Vučićeve vlasti\nBEOGRAD - Sociolog Jovo Bakić izjavio je da aktuelna vlast predsednika države Aleksandra Vučića sigurno neće otići dobrovoljno i da neće priznati eventualni izborni neuspeh.\nStefanović: Neću biti kandidat za predsednika SNS, ne postoji bolji od Vučića\nBEOGRAD - Stefanović je rekao i da je njegova politička karijera povezana za Vučića i da podržava to što Vučić radi.\nVesić: Čim se hrvatski mediji raduju odlasku Vučića, to znači da to nije dobro\nBEOGRAD - Zamenik gradonačelnika Beograda Goran Vesić izjavio za TV Prva da čim se hrvatski mediji raduju mogućem odlasku Vučića s čela SNS, to znači da to nije dobro.\nSupruga Danila Kiša zabranila vlastima da zloupotrebe njegovo ime\nBEOGRAD - Teatrolog Mirjana Miočinović, bivša supruga Danila Kiša, uputila je zahtev vlastima Subotice da se „bespogovorno povuče odluka" kojom se piscu posthumno dodeljuje zvanje počasnog građanina tog grada.\nBEOGRAD - SzS navodi da se u lokalnim samoupravama vrši "strašan mobing" nad zaposlenima koje direktori i rukovodioci, zbog ispunjavanja kvota dobijenih iz centrale SNS-a, "primoravaju da u petak napuste svoje radno mesto i dođu na Vučićev miting u Beograd".\nVučić: Užasno težak period pred Srbijom, traži se priznanje nezavisnosti Kosova\nBEOGRAD - "Pritisci će biti sve veći i žešći, biće puna nezavisnost bez podela i bilo čega za Srbiju i to treba da budemo srećni ako nam ne odrede poseban tribunal za Srbe", kazao je Vučić.\nBEOGRAD - Novi ambasador Srbije u Rusiji biće poslanik u klubu SNS u srpskom parlamentu i vojni komentator Miroslav Lazanski.\nBEOGRAD - On je posle sednice Predsedništva SNS u Beogradu rekao da su svi članovi Predsedništva stranke, osim njega, podržali raspisivanje vanrednih izbora.\nUSKORO NA IZBORE?\nProtesti protiv Vučića nisu ojačali srpsku opoziciju\nBEOGRAD - Srpske vlasti u senci građanskih protesta razmatraju dalje korake. Deluje da će pokušati da ih uštopuju vanrednim izborima, ali taj potez prate i brojne prepreke.\nBEOGRAD - Srpska napredna stranka dobila je na poklon prostorije na Novom Beogradu čija je vrednost oko 1,3 miliona evra, što prevazilazi zakonom dozvoljeni limit.\nVesić bi mogao početkom 2019. da preuzme funkciju gradonačelnika\nBEOGRAD - Član Predsedništva Srpske napredne stranke i zamenik gradonačelnika Beograda Goran Vesić mogao bi na početku 2019. da preuzme funkciju gradonačelnika Beograda, piše list "Danas".\nVučićeva medijska mašinerija sije strah\nBEOGRAD - Zašto se vlast grčevito trudi da policijsko-matematički dokaže kako je na ulice izašlo u vrh glave 5000 ljudi? Zar nije predsednik države rekao da se ništa neće desiti, sve i da ih bude pet miliona?\nBEOGRAD - Predsednik Srpske napredne stranke Aleksandar Vučić izjavio je večeras da je ta stranka ostvarila ubedljivu pobedu u opštinama Lučani, Kladovo, Doljevac i Kula, gde su danas bili lokalni izbori.\nVučić forsira nove izbore zbog pada rejtinga\nBEOGRAD - Glavni urednik Nedeljnika Veljko Lalić misli da trenutno ni Vučić ne zna hoće li na rane izbore, ali da uprkos totalnoj blokadi odnosa sa Prištinom deluje da kosovsko pitanje ide ka rešenju u sledećoj godini.\nBEOGRAD - Model procene vrednosti Kopernikus se, prema rečima Milićevića, bazira na sličnom modelu definisanog od strane vodećeg svetskog stručnjaka u oblasti valuacije kompanija, Asvata Damodarana.\nZorana Mihajlović i Jadranka Joksimović najbliže gubitku ministarskih funkcija\nBEOGRAD - Pojedini ministri iz Srpske napredne stranke biće zamenjeni tokom rekonstrukcije Vlade Srbije do koje će najverovatnije doći u martu, a lako bi mogli da ostanu i bez visokih stranačkih funkcija.\nVojvođanski sud kaznio aktiviste zbog protesta protiv Šljivančanina\nRUMA - Zbog kršenja Zakona o javnom redu i miru, sud je za osmero aktivista Inicijative mladih za ljudska prava dosudio novčane kazne od po 50.000 dinara (oko 450 eura).\nBEOGRAD - Grbović je krajem januara ove godine rekao da je lično inicirao razgovor sa Vučićem i obavestio ga da je spreman da podrži njegovu listu na beogradskim izborima.


Amerikanci se već pripremaju za raspad EU: Novi gazda u "novoj Evropi" biće Nemačka! Evo, šta joj je obećano.. | Web-Tribune.com\nHome / TEMA DANA / Amerikanci se već pripremaju za raspad EU: Novi gazda u „novoj Evropi” biće Nemačka! Evo, šta joj je obećano..\n29. januara 2015.\tTEMA DANA 2 Comments\nŠta se dogodilo sa kancelarkom Merkel tokom poslednjih godinu i po – može se nagađati dugo, ali je rezulat te metarmofoze nesumnjiv.\nTags evro evropska unija gazda Merkel Nemačka Obama obećanjePutin raspad Rusi UN\nPrevious VOJSKA NOVORUSIJE OPKOLILA MARIUPOLJ: Ako ga izgubi u ukrajinskoj armiji nastaje potpuni haos i raspad!\nNext NOVA GRČKA VLADA: Više nećemo sarađivati sa EU i MMF-om, niti ćemo tražiti finansijsku pomoć!


ZVEZDINI NAVIJAČI POKAZALI HUMANOST: Za dva dana akcije oduševili i doktore sa Instituta!\nProslavljen je mali jubilej, 20. akcija koju je organizovala Crvena zvezda.\nJubilarna 20. akcija „Crveno-bela krv“ organizovana je prethodna dva dana u Medija centru našeg najvećeg stadiona i uspešno je završena. Navijači Crvene zvezde još jednom su pokazali humanost na delu i pored teške situacije izazvane korona virusom su se odazvali pozivu!\nUkupno je sakupljeno čak 584 jedinica krvi, a poznato je da su Zvezdini navijači prethodnih godina često postavljali rekorde kada je ova kategorija u pitanju.\n''Delije svakog dana pokazuju humanost, što davanjem krvi, što pomaganjem ljudima sa Kosova i Metohije, kao i kroz brojne akcije koje pokreću i u kojima učestvuju. Želeo bih ispred saigrača da im se zahvalim na svemu što rade za klub'' istakao je kreativni vezista.\n''Akcije na Marakani su uvek idealne, jer nam uvek popune svu količinu krvi koja nam fali. Iako znamo da je prisutan korona virus, odziv navijača je odličan, dosta ljudi je i pozitivno i ima strah da dođe, ali i pored toga veliki broj navijača je prepoznao trenutak i došao da donira krv'', rekla je Dragana Vukićević.\nDoktorka Vukićević je iskoristila priliku i da se zahvali Crvenoj zvezdi na odličnoj saradnji prethodnih godina godina.\n''Veoma je interesantno da ljudi dolaze sukcesivno, ni u jednom trenutku nije bila velika gužva. Zahvalila bih se Fudbalskom klubu Crvena zvezda na divnoj saradnji, uslovi su fenomenalni i uvek vlada prelepa atmosfera'', ističe ona.\nFudbalski klub Crvena zvezda zahvaljuje se svima koji su se odazvali pozivu i učestvovali u 20. akciji "Crveno-bela krv''.


Put novca: TUŽITELJSTVO BIH ISTRAŽUJE DODIKOVU KUPOVINU VILE NA DEDINJU – MAX magazin\nPut novca: TUŽITELJSTVO BIH ISTRAŽUJE DODIKOVU KUPOVINU VILE NA DEDINJU\nTužitelji Tužiteljstva BiH u ponedjeljak su od Slobodana Majkla Pavlovića , vlasnika “Pavlović banke”, tražili dokumentaciju o poslovanju te banke tokom 2007. godine , koja nije u banci, a u obavezi su da je čuvaju do 2017. godine.\nPozivajući se na neimenovane izvore, list navodi da je od Pavlovića zatraženo da ustanovi što je s dokumentacijom iz 2007. godine, jer, ako joj se izgubi svaki trag, treba da se ustanovi ko je sve bio odgovoran za nju i gdje je “zapelo”.\nTužitelji očekuju da bi dokumentacija iz 2007. godine mogla da otkrije i neke druge kredite, a ne samo onaj koji je dobio Milorad Dodik za kupovinu vile u beogradskom naselju Dedinje.\nPavloviću je, prema tom izvoru, rečeno da Tužiteljstvo BiH preko kolega iz Srbije ima mogućnost da do kraja isprati put novca koji je, kao kredit od “Pavlović banke”, dobio tadašnji premijer Milorad Dodik.\nZanimalo ih je i ko je Blago Blagojević iz Bijeljine, a Pavlović je rekao da je to bivši direktor njegove kompanije. Tužiteljima je bilo zanimljivo kako je on istovremeno zastupao interese “Pavlović banke” koja je dala kredit Dodiku i bio njegov opunomoćenik za poslove koje je trebalo da obavi, kako bi se tadašnji premijer Milorad Dodik skućio u beogradskom elitnom naselju.\nRazgovor u Tužiteljstvu BiH otvorio je pitanje s kojeg je računa, s koje kartice, i kako Pavlović osobno, kao tzv. fizička osoba, plaćao rate za tadašnjeg premijera.\nSasvim je izvjesno da bi i Pavlović, ukoliko ne pomogne da se utvrdi sve ono što interesira Tužiteljstvo BiH, mogao i sam da bude osumnjičen i da u takvom svojstvu bude saslušavan.\nKrivičnu prijavu protiv organizirane grupe Tužiteljstvo BiH u kojoj se nalazi Milorad Dodik, Slobodan Pavlović i više lica iz “Pavlović banke” koji se sumnjiče da su počinili više krivičnih djela, podnio je predsjednik SDS-a Mladen Bosić.\nMilorad Dodik je 2007. godine, kada je obavljao funkciju predsjednika Vlade Republike Srpske, sa svog računa iz “Pavlović banke” na račun “Komercijalne banke” u Beogradu, također na svoj račun prebacio 750 tisuća eura za kupovinu vile u elitnom naselju Dedinje, a onda je 2008. godine podnio zahtjev za kredit kojim bi kupio vilu , što znači godinu dana poslije.\nKredit od “Pavlović banke” mu je odobren, što se pokušalo prikazati kao reprogram prethodnog kredita, pa je na račun Dodika ponovo prebačen 750 tisuća eura. Neslužbeno, grupa iz “Pavlović banke” sumnjiči se upravo za ovu transakciju, kao i da su otplaćivali navodni kredit za račun Dodika u zamjenu za određene protuusluge.\nBosić je ovu dokumentaciju namjeravao da priloži kao dokazni materijal tokom sudskog procesa, koji protiv njega vodi Milorad Dodik pred Osnovnim sudom u Banja Luci, zbog izjave da je (Dodik) ukrao milijune.\nSud u Banja Luci nije prihvatio kao dokazni materijal spomenutu dokumentaciju o Dodikovom kreditu iz “Pavlović banke”, dok su pripadnici Sipe po nalogu Tužiteljstva BiH iz “Pavlović banke” izuzeli određenu dokumentaciju i u vezi sa tim kreditom. I. T.\nMožda hoće, a možda i neće: VEHABIJA KOJI JE ISTJERAN IZ DŽAMIJE PRIJETI DA ĆE ZA NOVU GODINU UBITI 40 LJUDI\nDodik zbog Radončića ustupio letjelicu: ZVIZDIĆ AVIONOM VADE RS PUTUJE U BRISEL


Tužba protiv TikTok-a | Edukacija\n“Ludi” plan naučnika za teraformiranje Marsa uz pomoć veštačkog magnetnog polja 07/02\nWhatsApp od sada i na računaru 26/01\nTikTok, izuzetno popularna video aplikacija, i njen kineski vlasnik BiteDance mogli bi se suočiti sa odštetom u iznosu od milijardu funti, ukoliko izgube spor na sudu u Londonu. Naime, ovu društvenu mrežu tuže za ilegalno prikupljanje privatnih podataka evropske dece. Kompanija je navela da osnova za tužbu nema i da će se boriti to da dokaže.\nEn Longfild, bivša britanska poverenica za zaštitu dece, tužila je TikTok u ime miliona dece u Velikoj Britaniji i Evropskoj uniji, preneo je Rojters. Longfild tvrdi da je kompanija BiteDance preko TikTok-a uzimala lične podatke dece i to od 25. maja 2018. godine, a “u korist nepoznatih trećih strana”. Kako je rekla, roditelji i deca imaju pravo da znaju da se privatni podaci, uključujući brojeve telefona, lokacija i video zapisi njihove dece, ilegalno prikupljaju.\nPredstavnik TikTok-a rekao je da su privatnost i sigurnost najvažniji prioriteti kompanije i da koriste sve tehnologije koji pomažu u zaštiti svih korisnika, posebno tinejdžera. Podnosioci prijave zahtevaju i da kompanija izbriše sve lične podatke dece. TikTok je jedna od najpopularnijih aplikacija na svetu – posebno među mladima – i samo u Evropi ima oko 100 miliona korisnika, globalno gledajući ovu mrežu koristi više od 800 miliona korisnika.\nPandemija COVID-19, je zatvorila mnogo deca u kuće, a što je pomoglo društvenoj mreži da učvrsti uspeh. Što je prema rečima, tužitelja TikTok iskoristio i prekršio zakone o zaštiti podataka Ujedinjenog Kraljevstva i Evropske unije, obrađivanjem podataka mladih bez adekvatnih mera bezbednosti, transparentnosti, pristanka staratelja ili legitimnog interesa.\nZa sada ovaj slučaj čeka da bude doneta presuda Vrhovnog suda Velike Britanije, protiv internet giganta Google zbog navodnog nezakonitog praćenja korisnika iPhonea tokom 2011. i 2012. godine.


PRIVREDNA DRUŠTVA U STEČAJU I LIKVIDACIJI DUGUJU 95 MILIONA EURA\nDug privrednih društava koja su u stečaju i likvidaciji, na kraju prošle godine bio je oko 95 miliona eura, a sistem naplate poreskog duga kod tih firmi nije efikasan, saopštio je član Senata Državne revizorske institucije Branislav Radulović.\nRadulović je ukazao, da je revizija uspjeha "Efikasnost sistema naplate poreskog duga poreskih obveznika u stečaju i likvidaciji" u najvećem dijelu završena i da je preliminarni izvještaj već dostavljen subjektima revizije.\n"U ovoj fazi revizije, možemo konstatovati da je dug privrednih društava koja su u stečaju i likvidaciji, na kraju prošle godine bio oko 95 miliona eura te da sistem naplate poreskog duga kod ovih privrednih društava nije na nivou koji bi se mogao ocijeniti kao efikasan", ukazao je Radulović.\nOn je objasnio da je iz tog cilj revizije da se utvrde izvori problema u tom segmentu javnih finansija i preko izdatih preporuka DRI ponude rješenja za unapređenje sistema naplate poreskog duga.\nRadulović je rekao da se u cilju utvrđenja efikasnosti naplate carina, sprovodi posebna revizija uspjeha koja treba da utvrdi da li se dovoljno efikasno ubira s obzirom na činjenicu da je evidentirani carinski dug na kraju prošle godine iznosio 4,52 miliona eura.\nOn je ukazao da će DRI na bazi dobijenog revizorskog nalaza izraditi preporuke kako bi se ovaj sistem dodatno unaprijedio i pojačala efikasnost naplate tog javnog prihoda.\n"Objavljivanje te revizije i njeno dostavljanje Odboru za ekonomiju, finansije i budžet može se očekivati krajem tekuće godine, s obzirom na složenost predmetne revizije i potrebu da DRI izradi kvalitetne preporuke", ukazao je Radulović.\nIZVOR: Vebsajt RTCG, 30.07.2018.


RTCG - Radio Televizija Crne Gore - Nacionalni javni servis :: Društvo :: Vlada odlučno da se suprotstavi diskriminaciji i mizoginiji\n07. 03. 2021. 21:59 >> 21:57 0\nVlada odlučno da se suprotstavi diskriminaciji i mizoginiji\nCrnogorski ženski lobi (CŽL) pozvao je Vladu i sve institucije sistema da se odlučno suprostave svim oblicima diskriminacije, mizoginije, seksizma i pojavnih oblika fašizma nad ženama.\nIz te organizacije su, povodom 8. marta – Međunarodnog dana žena, kazali da u crnogorskom društvu i dalje postoje značajne nejednakosti među polovima i težnja ka tradicionalnim podjelama posla i obaveza.\n„Kao i zanemarivanje, negiranje ili prihvatanje normalnim svih oblika nasilja nad ženama koje se svakodnevno dešava u različitim oblicima i na različitim mjestima“, dodaje se u saoštenju CŽL-a.\nNavodi se da je 8. mart simbol višedecenijske borbe aktivistkinja i feministkinja i njihovih rijetkih muških saboraca za prava i slobode žena.\n„I ne smije se nastavljati sa zloupotebama u svrhu darivanja poklona i čestitanja, čime se nastavlja stvaranje pogrešne slike i suštinskog značenja obilježavanja dana posvećenog ženskim ljudskim pravima“, poručili su iz CŽL-a.\nIz te organizacije su pozvali Vladu, resorna ministarstva i sve institucije sistema da se odlučno suprotstave svakom obliku diskriminacije, mizoginije, seksizma i pojavnih oblika fašizma nad ženama, i da se zalažu za izgradnju pravednijeg društva u kojem su muškarci i žene ravnopravni.\n„Da, implementirajući unaprjeđenje rodnih politika u svim segmentima života i rada žena, pokažu istinsku spremnost za unaprjeđenje ženskih ljudskih prava“, dodaje se u saopštenju.\n"Svaki život dragocjen, poboljšati zdravstvenu zaštitu"\n"Pamtimo žene emancipatorke"\nPravda za stradale i njihove porodice još nedostižna


Samardžić: Vučić nas nije pozvao, ali ne bismo ni došli : Nadlanu.com\nSamardžić: Vučić nas nije pozvao, ali ne bismo ni došli\nObjavljeno 21. okt 2013. / 13:26:28\n"DSS smatra da je to poziv za stranke, bilo da su u Vladi ili su van nje koje podržavaju evropske integracije, predaju Kosova i ekonomsko propadanje države i da nama tu nije mesto," rekao je danas potpredsednik te stranke Slobodan Samardzić.\nOn je na konferenciji za novinare naveo da, "sve i da poziv bude poslat lideru DSS Vojislavu Koštunici da DŠ se neće odazvati" jer smatra da je taj poziv upućen političkim istomišljenicama iz vlade i opozicije, gde kako je dodao, DSS-u nije mesto.\nVučić će pozvati sutra na razgovor predsednika LDP Čedomira Jovanovića a poziv će uputiti i drugim liderima stranaka, koji žele da razgovaraju o budućnosti Srbije, rečeno je juče Tanjugu u Vladi.\nVučić će pozvati lidere stranka da iznesu primedbe na rad Vlade ili predloge i planove za prosperitet Srbije i bolji život njenih građana.\nSamardžić je ponovo opužio vladu da vrši pritisak na Srbe na Kosovu da izadju na lokalne izbore 3. novembra ponvivši i stranački stav da je većina Srba protiv tih izbora koji su raspisani po zakonima bezakonite i lažne države Kosovo.\nOn je rekao i da Vlada po principu "štapa i šargarepe" pritiska Srbe da izadju na glasanje preteći mogućnošću da ostanu bez posla u državnim javnim preduzećima EPS-u "Pošti", zdravstvu ako to ne urade.\n"Osnovni cilj tih izbora je da se institucije države Srbije transformišu u institucije države Kosovo," rekao je on podsetivši da je DSS osnovala Odbor za odbranu KIM koji će do 3. novembra kroz niz aktivnosti nastaviti sa antiizbornom kampanjom.\naleksandar vučićdssslobodan samardžić


Obama se sa ćerkom kupao u Meksičkom zalivu\nPredsednik Obama dobio Nobelovu nagradu\nAktuelno, Hollywood i svet, Najsvežije vesti, Vesti — By taty on May 3, 2010 6:52 pm\nPredsednik SAD - Barak Obama\nAmerički predsednik Barak Obama navodno je 2004. godine uhvaćen u preljubi s pomoćnicom Verom Bejker.\nIako je cela priča zataškana, The National Enquirer ponovno je pokrenuo glasine i navodno objavio kako ima video materijale koji dokazuju da su Obama i Vera zaista bili u tajnoj vezi.\nU to vreme, Barak se kao predstavnik Čikaga u državi Ilinoi kandidovao za senatora u čemu mu je pomagala upravo 35-godišnja Vera.\nIako je navodna ljubavnica demantovala da uz poslovnu saradnju postoji nešto više između nje i Baraka, javilo se nekoliko neimenovanih svedoka koji tvrde da je američki predsednik ponudio pozamašne svote svojim saradnicima samo kako bi zataškali aferu.\nTakođe, javio se i vozač limuzine koji tvrdi da je Veru u nekoliko navrata vozio u tajni hotel gde je čekao Obama.\nOsim izjava svedoka, navodno postoji i video iz hotela u kojem su Barak Obama i njegova ljubavnica viđeni zajedno, ali on još uvek nije objavljen.\nTags: Barak Obama, Barak Obama imao ljubavnicu, glasine, ljubavnica, neverstvo predsednika Obame, novine, Obama varao suprugu, pomoćnica Baraka Obame, predsednik SAD, Skandal u Beloj kući: Barak Obama varao suprugu!, The National Enquirer, Vera Bejker, Vesti iz sveta\nŽenske cipele: Gucci cipele i sandale\nOvom prilikom predstavljamo vam obuću poznatog brenda Gucci. Gucci je kao modna marka osnovan od strane Guccio Gucci-ja u...


Vladan Vasić na sastanku Ekonomskog kokusa u Beogradu - Pirot Plus Online\nVladan Vasić na sastanku Ekonomskog kokusa u Beogradu\n27. maj 2015. 14:19 Lokalna samouprava Pirot Plus Online\nTema današnjeg sastanka su plate i zapošljavanje u državnoj upravi-javnom sektoru – predloženi pravci reforme. Ideja sastanka je da se članovi Ekonomskog kokusa i odabrani predstavnici lokalne samouprave informišu od strane Ministarstva državne uprave i lokalne samouprave o nameri reforme i Nacrtu zakona o platama u javnom sektoru. Ovaj sastanak je i prilika da se čuje mišljenje svih zainteresovanih strana – Narodnih poslanika, predstavnika resornog ministarstva i predstavnika odabranih lokalnih samouprava na datu temu, kako bi se propisi koji regulišu ovu oblast što bolje definisali. Sastanku Ekonomskog kokusa pored dr Kori Udovički, potpredsednice Vlade RS i ministarke državne uprave i lokalne samouprave prisustvuju i drugi predstavnici Ministarstva državne uprave i lokalne samouprave.\n*Rad Ekonomskog kokusa (osnovanog od strane NALED-a i IRI-ja) je javan i trenutno kokus čini 12 poslanika iz 8 stranaka (SNS, JS, SPS, SPDS, DS, Nova, SDS i SVM). Ključne aktivnosti Ekonomskog kokusa između ostalog su usmerene na podnošenje amandmana na predloge zakona i učestvovanje u izradi zakonskih rešenja. Za samo nekoliko meseci rada, Ekonomski kokus amandmanima je unapredio Zakon o planiranju i izgradnji, Zakon o energetici, i u saradnji sa Ministarstvom državne uprave i lokalne samouprave kroz 14 usaglašenih amandmana Zakon o inspekcijskom nadzoru.